text:
Karajaan Sriwijaya
Sriwijaya (atawa disebut ogé Srivijaya; Thai: ศรีวิชัย atawa "Ṣ̄rī wichạy") nya éta salah sahiji kamaharakaan maritim anu kungsi ngadeg di pulo Sumatera jeung loba méré pangaruh di Nusantara kalawan wewengkon kakawasaanna ti Kamboja, Thailand Kidul, Semenanjung Malaya, Sumatera, Jawa, jeung basisir Kalimantan.[1][2] Dina basa Sansekerta, sri artina "gurilap" atawa "burinyay", jeung wijaya artina "menang" atawa "kajayaan",[2] ku kituna ngaran Sriwijaya boga makna "kajayaan anu gumilang". Bukti munggaran ngeunaan ayana karajaan ieu asalna ti abad ka-7; saurang pandita ti Tiongkok I Tsing, nuliskeun yén anjeunna datang ka Sriwijaya taun 671 jeung dumuk salila 6 bulan.[3][4] Salajengna prasasti nu pangkolotna ngeunaan Sriwijaya oge dina abad ka-7, nya éta Prasasti Kedukan Bukit di Palembang, taun 682.[5] Mundurna pangaruh Sriwijaya ka wewengkon handapna dimimitian kusabab sababaraha perang [2] di antarana serangan ti raja Dharmawangsa Teguh ti Jawa di taun 990, jeung taun 1025 serangan Rajendra Chola I ti Koromandel, salajengna taun 1183 kakawasaan Sriwijaya di handap pangaruh karajaan Dharmasraya.[6]
Sanggeus runtag, karajaan ieu dipohokeun jeung éksisténsina dipikanyaho liwat publikasi taun 1918 ti ahli sajarah Perancis George Cœdès ti École française d'Extrême-Orient.[7]
Daptar eusi
Catetan sajarah[édit | édit sumber]
Teu aya catetan leuwih jero ngeunaan Sriwijaya dina sajarah Indonesia; Memori nu kapohokeun diwangun deui ku sarjana asing. Teu aya urang Indonesia modern anu nguping ngeunaan Sriwijaya nepi taun 1920-an, nalika sarjana Perancis George Cœdès ngawanohkeun pamanggihna dina koran basa Walanda jeung basa Indonesia.[8] Coedès ngebrehkeun yén referensi Tiongkok ka "San-fo-ts'i", sateuacanna dibaca "Sribhoja", sarta sababaraha prasasti dina basa Malayu Kuna ngarujuk ka kaisar nu sarua.[9]
Sriwijaya jadi simbol kaagungan Sumatera awal, jeung karajaan badag Nusantara iwal Majapahit di Jawa Wetan. Dina abad ka-20, dua karajaan éta jadi referensi ku kaom nasionalis pikeun nunjukkeun yén Indonesia mangrupa hiji nagara sateuacan Hindia Walanda.[8]
Sriwijaya disebut ku sababaraha ngaran. Urang Tionghoa nyebutna Shih-li-fo-shih atawa San-fo-ts'i atawa San Fo Qi. Dina basa Sansekerta jeung Pali, karajaan Sriwijaya disebut Yavadesh jeung Javadeh. Bangsa Arab nyebutna Zabaj jeung Khmer nyebutna Malayu. Loba ngaran mangrupa alesan séjén kunaon Sriwijaya hésé kapanggih.[2] Iwal ti peta Claudius Ptolemaeus kapanggih katerangan ngeunaan ayana 3 pulo Sabadeibei nu mungkin aya pakaitna jeung Sriwijaya.[6]
Dina taun 1993, Pierre-Yves Manguin ngalakukeun observasi jeung méré sawangan yén puseur Sriwijaya ayana di Sungai Musi antara Bukit Seguntang jeung Sabokingking (nu ayana di provinsi Sumatera Kidul kiwari).[2] Namung sateuacanna Soekmono nyawang yén puseur Sriwijaya ayana di wewengkon sehiliran Batang Hari, antara Muara Sabak nepi ka Muara Tembesi (di provinsi Jambi kiwari),[6] kalawan catetan Karajaan Melayu teu di kawasan eta, lamun Malayu di kawasan éta, condong ka pamadegan Moens,[10] anu sateuacanna oé geus boga sawangan yén puseur karajaan Sriwijaya aya di kawasan Candi Muara Takus (provinsi Riau kiwari), kalawan asumsi nunjuk ka lalampahan dina catetan I Tsing,[11] sarta hal ieu bisa ogé dikaitkeun jeung warta ngeunaan diadegkeunna candi nu disembahkeun ku raja Sriwijaya (Se li chu la wu ni fu ma tian hwa atawa Sri Cudamaniwarmadewa) taun 1003 ka kaisar Cina anu dingaranan cheng tien wan shou (Candi Bungsu, salah sahiji bagéan candi nu ayana di Muara Takus).[12] Namung nu pasti dina mangsa kakawasaan Rajendra Chola I, dumasar prasasti Tanjore, Sriwijaya puseur dayeuhna di Kadaram (Kedah kiwari).[6]
Pangwangunan jeung Kamekaran[édit | édit sumber]
Teu acan aya bukti fisik ngeunaan Sriwijaya anu kapanggih.[8] Karajaan ieu jadi puseur niaga jeung mangrupa nagara maritim, namung karajaan ieu teu ngagedean kakawasaana si luar wilayah kapuloan Asia Tenggara, kalawan iwal konstribusi keur populasi Madagaskar sajauh 3.300 mil di kulon. Sababaraha ahli masih madungdengkeun kawasan nu jadi puseur pamaréntahan Sriwijaya, salian éta mungkin karajaan ieu biasa mindahkeun puseur pamaréntahanna, namung kawasan nu jadi puseur dayeuh angger diparéntah langsung ku pangawasa, sedengkeun wewengkon pangrojongna diparentah ku dātu.
Kakaisaran Sriwijaya geus aya ti 671 saluyu jeung catetan I Tsing, di prasasti Kedukan Bukit di taun 682 dipikanyaho imperium ieu di handap kapamingpinan Dapunta Hyang. Di abad ka-7 ieu, urang Tionghoa nyatet yén aya dua karajaan nya éta Malayu jeung Kedah jadi bagéan kamaharajaan Sriwijaya.[2] Dumasar prasasti Kota Kapur anu angkana taun 686 kapanggih di pulo Bangka, kamaharajaan ieu geus ngawasa bagéan kidul Sumatera, pulo Bangka jeung Belitung, nepi ka Lampung. Prasasti ieu ogé nyabutkeun yén Sri Jayanasa geus nyieun ekspedisi militer keur ngahukum Bhumi Jawa anu teu babakti ka Sriwijaya, kajadian ieu babarengan jeung runtagna Tarumanagara di Jawa Kulon jeung Holing (Kalingga) di Jawa Tengah nu kamungkinan sabab serangan Sriwijaya. Sriwijaya mekar jeung bisa ngandalikeun jalur paniagaan mariti di Selat Malaka, Selat Sunda, Laut China Kidul, Laut Jawa, jeung Selat Karimata.
Ekspansi karajaan ieu ka Jawa jeung Semenanjung Malaya, ngajadikeun Sriwijaya ngontrol dua puseur paniagaan utama di Asia Tenggara. Dumasar observasi, kapanggih sésa candi-candi Sriwijaya di Thailand jeung Kamboja. Di abad ka-7, palabuan Cham di beulah wetan Indochina mulai ngalihkeun loba padagang ti Sriwijaya. Keur nyegah hal éta, Maharaja Dharmasetu nyieun serangan ka dayeuh-dayeuh basisir Indochina. Dayeuh Indrapura di sisi sungai Mekong, di mimiti abad ka-8 aya di handap kakawasaan Sriwijaya. Sriwijaya neruskeun dominasi ka Kamboja, nepi raja Khmer Jayawarman II, nu ngadegkeun imperium Khmer, megatkeun hubungan jeung Sriwijaya di abad nu sarua.[2] Di ahir abad ka-8 karajaan di Jawa Holing aya di handap kakawasaan Sriwijaya. Nurutkeun catetan, dina mangsa éta ogé wangsa Sailendra migrasi ka Jawa Tengah jeung boga kawasa didinya. Di abad ieu oge, Langkasuka di semenanjung Melayu jadi bagéan karajaan.[2] Di masa salajengna, Pan Pan jeung Trambralinga, nu ayana di beulah kalér Langkasuka, ogé aya di handap pangaruh Sriwijaya.
Sanggeus Dharmasetu, Samaratungga jadi panerus karajaan. Anjeunna ngawasa dina periode 792 nepi 835. Teu jiga Dharmasetu nu ekspansionis, Samaratungga teu ngalakukeun ekspansi militer, namung leuwih milih keur nguatkeun pangawasaan Sriwijaya di Jawa. Salila masa kapamingpinanna, anjeunna ngawangun Candi Borobudur di Jawa Tengah nu réngsé di taun 825.[2]
Agama[édit | édit sumber]
Salaku puseur pangajaran Buddha Vajrayana, Sriwijaya ngirut loba paziarah jeung sarjana ti nagara-nagara Asia. Antarana nya éta pandita ti Tiongkok I Tsing, anu ngalakukeun kunjungan ka Sumatera dina lalampahan studina di Universitas Nalanda, India, di taun 671 jeung 695, I Tsing ngalaporkeun yén Sriwijaya jadi imah keur sarjana Buddha nepi ka jadi puseur pangajaran agama Buddha. Sémah anu datang ka pulo ieu nyebatkeun yén koin emas geus digunakeun di basisir karajaan. Salian ti ajaran Buddha aliran, Buddha Hinayana jeung Buddha Mahayana ogé ngilu mekar di Sriwijaya. Nepi ka ahir abad ka-10, Atiśa, saurang sarjana Buddha asal Benggala anu boga peran dina ngamekarkeun Buddha Vajrayana di Tibet dina kertas gawéna Durbodhāloka nyebutkeun ditulis dina mangsa pamarétahan Sri Cudamani Warmadewa pangawasa Sriwijayanagara di Malayagiri di Suvarnadvipa.[13]
Karajaan Sriwijaya loba dipangaruhan ku budaya India, mimitina ku budaya Hindu salajengna diturut ku agama Buddha. Raja-raja Sriwijaya ngawasaan kapuloan Melayu ngaliwatan niaga jeung naklukeun ti abad ka-7 nepi abad ka-9, sacara langsung ngilu ngembangkeun basa Melayu sarta kabudayaanna di Nusantara.
".... loba raja jeung pamingpin anu aya di pulo-pulo di Laut Kidul percaya jeung ngajén Buddha, dihaté aranjeunna geus kapelak kahadéan. Di jero benteng dayeuh Sriwijaya dipinuhan leuwih ti 1000 biksu Buddha, anu diajar kalawan tekun jeung ngamalkeunna kalawan hadé...Lamun biarawan China hayang ka India keur diajar “Sabda”, leuwih hadé aranjeunna dumuk heula di dieu salila sataun atawa dua taun keur neuleuman élmuna sateuacan dilanjutkeun di India".
— Gambaran Sriwijaya nurutkeun I Tsing.[4]
Mungkin ogé yén Sriwijaya nu kamahsyur salaku bandar puseur paniagaan di Asia Tenggara, tangtu waé ngirut minat padagang jeung ulama muslim ti Timur Tengah, nepi ka sababaraha karajaan nu mimitina mangrupa bagéan Sriwijaya, salajengna tumuwuh jadi cikal-bakal karajaan-karajaan Islam di Sumatera, nalika lemahna pangaruh Sriwijaya.[2]
Aya sumber nu nyebutkeun, kusabab pangaruh muslim Arab anu loba datang jeung niaga di Sriwijaya, ku kituna saurang raja Sriwijaya anu ngaranna Sri Indrawarman di taun 718 disebutkeun yén anjeunna asup Islam [14] atawa sahenteuna kairut keur diajar Islam jeung kabudayaan Arab, nepi ka mungkin kahirupan sosial Sriwijaya nya éta masarakat sosial anu dijerona aya masarakat Buddha jeung Muslim sakaligus. Kacatet sababaraha kali raja Sriwijaya ngirim surat ka khalifah Islam di Damaskus, Suriah. Dina salah sahiji naskah surat anu ditujukeun ka khalifah Umar bin Abdul Aziz (717-720) eusina paménta ka khalifah ambéh ngirimkeun da’i ka istana Sriwijaya.[15]
Budaya[édit | édit sumber]
Dumasar sababaraha sumber sajarah, hiji masarakat anu kompleks jeung kosmopolitan anu dipangaruhan ku alam pikir Buddha Wajrayana digambarkeun mekar di puseur dayeuh Sriwijaya. Sababaraha prasasti Siddhayatra abad ka-7 saperti Prasasti Talang Tuwo ngagambarkeun ritual Buddha anu ngaberkatan kajadian pinuh berkah nya éta peresmian Taman Sriketra, anugerah Maharaja Sriwijaya keur rahayatna. Prasasti Telaga Batu ngagambarkeun karumitan jeung tingkatan jabatan pajabat karajaan, iwal ti éta Prasasti Kota Kapur nyebutkeun kagagahan balatentara Sriwijaya diluhur Jawa. Sakabéh prasasti éta ngagunakeun Basa Melayu Kuno, basa anu digunakeun ku Sriwijaya nya éta leluhur Basa Melayu jeung Basa Indonesia modern. Ti abad ka-7, basa Melayu Kuno geus digunakeun di Nusantara ditandaan kalawan kapanggihna sababaraha prasasti Sriwijaya jeung sababaraha prasasti basa Melayu Kuno di tempat séjén, saperti anu kapanggih di pulo Jawa. Hubungan dagang anu dilakukeun salaku bangsa Nusantara jadi wahana nyebarkeun basa Melayu, ku sabab basa ieu jadi alat komunikasi keur kaom padagang. Ti dinya, basa Melayu jadi lingua franca sarta digunakeun sacara luas ku loba panutur di kapuloan Nusantara.[16]
Sanajan disebut ngabogaan kakuatan ekonomi jeung kaperkasaan militer, Sriwijaya ngan ninggalkeun saeutik patilasan purbakala di jajantung nagarana di Sumatera, beda jeung episode Sriwijaya di Jawa Tengah nalika kapamingpinan wangsa Syailendra anu loba ngawangun monumen badag; saperti Candi Kalasan, Candi Sewu, jeung Borobudur. Candi-candi Buddha anu asalna ti masa Sriwijaya di Sumatera diantarana Candi Muaro Jambi, Candi Muara Takus, jeung Biaro Bahal, tatapi teu saperti candi periode Jawa Tengah anu dijieun ti batu andesit, candi di Sumatera dijieun ti bata beureum.
Sababaraha arca sipatna Buddhisme, saperti sababaraha arca Buddha jeung Bodhisatva Awalokiteswara kapanggih di Bukit Seguntang, Palembang[17], Jambi[18], Bidor, Perak,[19] jeung Chaiya[20]. Sakabéh arca-arca ieu nampilkeun kaagrengan jeung langgam nu sarua saperti "Seni Sriwijaya" atawa "Langgam/Gaya Sriwijaya" anu nembongkeun kamiripan ku langgam Amarawati India jeung langgam Syailendra Jawa (di abad ka-8 nepi abad ka-9).[21]
Paniagaan[édit | édit sumber]
Di dunya paniagaan, Sriwijaya jadi pangatur padagangan ti India jeung Tiondkok, nya éta ngawasaan selat Malaka jeung selat Sunda. Urang Arab nyatet yén Sriwijaya ngabogaan komoditas nu loba nya éta kapur barus, kayu gaharu, cengkeh, pala, kapulaga, gading, emas sarta timah anu nyieun raja Sriwijaya sabeunghar raja-raja di India..[11] Kabeunghatan anu loba geus ngamungkinkeun Sriwijaya meuli kasetiaan vassal-vassalnya di sakabéh Asia Tenggara.
Salian ngajalin hubungan dagang jeung India sarta Tiongkok, Sriwijaya ogé ngajalin paniagaan jeung taneuh Arab, ngamungkinkeun utusan Maharaja Sri Indrawarman anu nganteurkeun surat ka khalifah Umar bin Abdul-Aziz ti Bani Umayyah taun 718 balik deui ka Sriwijaya kalawan mawa hadian 'Zanji (budak wanita berkulit hitam), sarta ti kronik Tiongkok disebutkeun Shih-li-fo-shih kalawan rajana Shih-li-t-'o-pa-mo (Sri Indrawarman) di taun 724 ngirimkeun hadiah keur kaisar China, mangrupa ts'engchi (maksudna sarua jeung Zanji dina basa Arab).[22]
Dina mimiti abad ka-10, di antara runtagna dinasti Tang jeung naékna dinasti Song, padagangan jeung luar nagara cukup ramé, utamana Fujian, Karajaan Min jeung Karajaan Nan Han kalawan nagara beungharna Guangdong. Sriwijaya meunang kauntungan ti padagangan ieu.[22]
Relasi jeung Kakuatan Regional[édit | édit sumber]
Keur nguatkeun posisina di luhun pangawasaan di kawasan di Asia Tenggara, Sriwijaya ngajalin hubungan diplomasi kalawan Kaisar Cina, jeung sacara kaatus nganteurkeun utusan jeung upeti.[23]
Dina mangsa awal Karajaan Khmer mangrupa daerah jajahan Sriwijaya. Loba ahli sajarah ngaklaim yén Chaiya, di provinsi Surat Thani, Thailand Kidul, salaku puseur dayeuh karajaan éta, pangaruh Sriwijaya katempo dina wangunan pagoda Borom That anu gayana Sriwijaya. Nepi ka runtagna Sriwijaya, Chaiya kabagi jadi tilu dayeuh nya éta (Mueang) Chaiya, Thatong (Kanchanadit), jeung Khirirat Nikhom.
Sriwijaya ogé deukeut jeung karajaan Pala di Benggala, dina prasasti Nalanda angkana 860 nyatet yén raja Balaputradewa ngadedikasikeun hiji biara ka Nalanda. Relasi jeung dinasti Chola ti kidul India ogé deukeut pisan, ti Prasasti Leiden disebatkeun yén raja Sriwijaya di Kataha Sri Mara-Vijayottunggawarman geus ngawangun hiji vihara anu dingaranan ku Vihara Culamanivarmma, namung jadi goréng sanggeus Rajendra Chola I naék tahta anu ngalakukeun serangan di abad ka-11. Tuluy hubungan ieu balik deui ka mangsa Kulothunga Chola I, didinya raja Sriwijaya di Kadaram ngirimkeun utusan nu ménta dikaluarkeunna bagéan ti dinasti Chola, ti kronik Tiongkok nyebutkeun yén Kulothunga Chola I (Ti-hua-ka-lo) salaku raja San-fo-ts'i ngabantuan renovasi candi deukeut Kanton di taun 1079, dina mangsa dinasti Song candi ieu disebut ku ngaran Tien Ching Kuan jeung di mangsa dinasti Yuan disebut ku ngaran Yuan Miau Kwan.[6]
Mangsa Kaemasan[édit | édit sumber]
Kamaharajaan Sriwijaya nyirikeun karajaan maritim, ngandelkeun hegemoni dina tanaga armada lautna dina ngawasaan alur palayaran, jalur padagangan, ngawasaan jeung ngawangun sababaraha kawasan strategis salaku pangkalan armadana dina ngawas, ngalindungi kapal dagang, nagih cukai sarta keur ngajaga wilayah kadaulatan jeung kakawasaanna..[24]
Dina catetan sajarah jeung bukti arkeologi, dina abad ka-9 Sriwijaya geus ngalakukeun kolonisasi di sakabeh karajaan-karajaan Asia Tenggara, antarana: Sumatera, Jawa, Semenanjung Malaya, Thailand, Kamboja, Vietnam,[2] jeung Filipina.[25] Dominasi di Selat Malaka jeung Selat Sunda, ngajadikeun Sriwijaya salaku pangawas rute padagangan rempah jeung padagangan lokal anu meunang bayaran ti unggal kapal anu ngaliwat. Sriwijaya ngaakumulasikeun kabeungharanna salaku palabuan jeung gudang padagangan anu ngalayanan pasar Tiongkok jeung India.
Sriwijaya ogé disebut boga peran ngaruntagkeun karajaan Medang di Jawa, dina prasasti Pucangan disebutkeunn salaku kajadian Mahapralaya nya éta kajadian runtagna istana Medang di Jawa Timur, Haji Wurawari ti Lwaram anu kamungkinan mangrupa raja handapeun Sriwijaya, dina taun 1006 atawa 1016 nyerang jeung nyababkeun kabunuhna raja Medang pamungkas. Dharmawangsa Teguh.[6]
Ambang Wates Sriwijaya[édit | édit sumber]
Taun 1017 jeung 1025, Rajendra Chola I, raja ti dinasti Chola di Pantai Koromandel, India kidul, ngirim ekspedisi laut keur nyerang Sriwijaya, dumasar prasasti Tanjore taun 1030, karajaan Chola geus naklukkeun wewengkon – wewengkon koloni Sriwijaya, sakaligus meunang ngalawan raja Sriwijaya nu boga kawasa dina mangsa éta Sangrama-Vijayottunggawarman. Salila sababaraha dekade saterusna, sakabeh imperium Sriwijaya geus aya dina pangaruh dina Chola. Sanajan kitu Rajendra Chola I geus méré lolongkrang ka raja-raja anu ditaklukeunna keur tetep boga kawasa salila tetep taluk ka anjeunna. [26] Hal ieu bisa dipatalikeun jeung ayana warta utusanna San-fo-ts'i ka Cina taun 1028.[27]
Namung dina mangsa ieu Sriwijaya dianggep geus jadi bagéan ti dinasti Chola, ti kronik Tiongkok nyebutkeun yén dina taun 1079 Kulothunga Chola I (Ti-hua-ka-lo) raja dinasti Chola disebut ogé salaku raja San-fo-ts'i, anu salajengna ngirimkeun utusan keur ngabantuan renovasi candi deukeut Kanton. Salajengna dina warta Cina anu judulna Sung Hui Yao disebutkeun yén karajaan San-fo-tsi dina taun 1082 masih ngirimkeun utusan dina mangsa Cina di handap pamaréntahan Kaisar Yuan Fong. Duta besar éta ogé nepikeun surat ti raja Kien-pi handapeun San-fo-tsi, anu mangrupa surat ti putri raja anu dipasrahkeun urusan nagara san-fo-tsi, sarta nyerahkeun 227 tahil perhiasan, rumbia, sarta 13 baju. Salajengna ogé ngirimkeun utusan di taun 1088.[2] Pangaruh invasi Rajendra Chola I, ka hegemoni Sriwijaya kalawan raja-raja handapeunna ngaheureutan, sababaraha daerah handapan ngaleupaskeun maneh, nepin ka muncul Dharmasraya salaku kakuatan anyar anu salajengna ngawasaan deui wilayah jajahan Sriwijaya mimiti ti kawasan Semenajung Malaya, Sumatera, sampai Jawa bagian barat.
Dumasar sumber Tiongkok dina buku Chu-fan-chi[28] anu ditulis di taun 1178, Chou-Ju-Kua ngajelaskeun yén di kapuloan Asia Tenggara aya dua karajaan anu kacida kuat sarta beunghar, nya éta San-fo-ts'i jeung Cho-po (Jawa). Di Jawa anjeunna manggihan yén rahayatna ngagem agama Buddha jeung Hindu, sedengkeun rahayat San-fo-ts'i ngagem Buddha, jeung boga 15 daerah handapan nya éta; Si-lan (Kamboja), Tan-ma-ling (Tambralingga, Ligor, kidul Thailand), Kia-lo-hi (Grahi, Chaiya kiwari, kidul Thailand), Ling-ya-si-kia (Langkasuka), Kilantan (Kelantan), Pong-fong (Pahang), Tong-ya-nong (Terengganu), Fo-lo-an (muara sungai Dungun daerah Terengganu kiwari), Ji-lo-t'ing (Cherating, pantai timur semenanjung malaya), Ts'ien-mai (Semawe, pantai timur semenanjung malaya), Pa-t'a (Sungai Paka, pantai timur Semenanjung Malaya), Lan-wu-li (Lamuri di Aceh), Pa-lin-fong (Palembang), Kien-pi (Jambi), jeung sabagéan Sin-t'o (Sunda).[6][10]
Namung, istilah San-fo-tsi utamana dina taun 1178 teu identik jeung Sriwijaya, tatapi geus identik jeung jeung Dharmasraya, ti 15 nagara handapan San-fo-tsi éta mangrupa daptar jajahan karajaan Dharmasraya, sanajan sumber Tiongkok geus nyebatkeun San-fo-tsi salaku karajaan anu aya di kawasan laut Cina Selatan. Hal ieu kusabab dina Pararaton geus nyebutkeun Malayu, disebutkeun Kertanagara Raja Singhasari ngirim hiji ekspedisi Pamalayu atawa Pamalayu, jeung saterusna mere Arca Amoghapasa ka raja Melayu, Srimat Tribhuwanaraja Mauli Warmadewa di kabupaten Dharmasraya sakumaha anu katulis dina prasasti Padang Roco. Kajadian ieu salajengna dihubungkeun jeung manuskrip anu aya di prasasti Grahi. Kitu ogé dina Nagarakertagama, anu ngadadarkeun ngeunaan daérah jajahan Majapahit anu geus teu nyebutkeun deui ngaran Sriwijaya keur kawasan anu sateuacanna mangrupa kawasan Sriwijaya.
Struktur Pamaréntahan[édit | édit sumber]
Wangun hiji nagara dina dimensi struktur otoritas politik Sriwijaya bisa dilacak ti sababaraha prasasti anu nyangkem informasi penting ngeunaan kadātuan, vanua, samaryyāda, mandala jeung bhūmi.[29]
Kadātuan bisa ngabogaan makna kawasan datuk, (tanah rumah) padumukan bini hāji, geus disimpen emas jeung hasil cukai (drawy) salaku kawasan anu kudu dijaga. Kadātuan ieu dilingkung ku vanua, anu bisa dianggep salaku kawasan kota ti Sriwijaya anu dijerona aya vihara keur tempat ibadah masarakatna. Kadātuan jeung vanua ieu mangrupa hiji kawasan inti keur Sriwijaya éta sorangan. Nurutkeun Johannes Gijsbertus de Casparis, samaryyāda mangrupa kawasan anu pagigir-gigir jeung vanua, anu kahubung jeung jalan husus (samaryyāda-patha) anu bisa boga maksud kawasan jero. Sedengkeun mandala mangrupa hiji kawasan otonom ti bhūmi anu aya dina pangaruh kakawasaan kadātuan Sriwijaya.[29]
Pangawasa Sriwijaya disebut Dapunta Hyang atawa Maharaja, jeung dina wilayah raja aya dina wilayah raja anu ngentep seureuh yuvarāja (putra mahkota), pratiyuvarāja (putra mahkota kadua) jeung rājakumāra (pewaris salajengna).[30] Prasasti Telaga Batu loba nyebutkeun jabatan dina struktur pamaréntahan karajaan dina mangsa Sriwijaya.
Hubungan jeung dinasti Sailendra[édit | édit sumber]
Munculna hubungan antara Sriwijaya jeung Wangsa Sailendra dimimitian kusabab ngaran Śailendravamśa dina sababaraha prasasti di antarana dina prasasti Kalasan di pulo Jawa, prasasti Ligor di kidul Thailand, jeung prasasti Nalanda di India. Iwal ti éta dina prasasti Sojomerto kapendak ngaran Dapunta Selendra. Najan asal-usulna dinasti ieu masih jadi padungdengan nepi ka kiwari.[11]
Majumdar boga pamadegan dinasti Sailendra ieu aya di Sriwijaya (Swarnadwipa) jeung Medang (Jawa), kaduanana asalna ti Kalinga di kidul India.[31] Salajengna Moens nambahkeun kadatangan Dapunta Hyang ka Palembang, nyababkeun salasahiji kulawarga dina dinasti ieu pindah ka Jawa.[32] Iwal ti éta Poerbatjaraka nyawang yén ieu dinasti asalna ti Nusantara, dumasar Carita Parahiyangan[33] salajengna dikaitkeun jeung sababaraha prasasti di Jawa anu basana Malayu Kuna diantarana Prasasti Sojomerto.[34]
Raja anu Maréntah[édit | édit sumber]
Warisan Sajarah[édit | édit sumber]
Sanajan Srwijaya ngan nyésakeun saeutik titinggal arkeologi sarta dipohokeun ti émutan masarakat pangrojongna, papanggihan deui kamaharajaan bahari ieu ku Coedès di taun 1920-an geus ngabangkitkeun kasadaran yén hiji wangung persatuan politik raya, mangrupa kamaharajaan anu eusina gabungan karajaan-karajaan bahari, kungsi ngadep, tumuwuh, sarta jaya di mangsa bihari. [35]
Warisan penting Sriwijaya nya éta basana. Salila mangabad-abad kamekaran kakuatan ekonomi sarta kaperkasaan militérna, Sriwijaya boga peran badag ti nyebarna pamaké Basa Malayu Kuna di Nusantara. Sahenteuna di kawasan basisir. Basa ieu jadi basa gawé atawa basa anu fungsina salaku panghubung (lingua franca) digunakeun di sababaraha bandar jeung pasar kawasan Nusantara.[36] Sumebarna basa Melayu Kuna ieu mungkin geus muka sarta mere jalan keur Basa Melayu salaku basa nasional Malaysia, jeung Basa Indonesia salaku basa “pemersatu” Indonesia kiwari.[37]
Di sagigireun Majapahit, kaum nasionalis Indonesia ogé ngagungkeun Sriwijaya salaku sumber kabagjaan jeung bukti kajayaan mangsa bihari Indonesia.[35] Kajayaan Sriwijaya geus jadi sumber kabagjaan nasinal sarta identitas daérah, hususna keur masarakat kota Palembang, provinsi Sumatera Selatan, kaagungan Sriwijaya geus jadi inspirasi seni budaya, saperti lagu jeung tarian tradisional Gending Sriwijaya. Hal anu sarua ogé lumaku ka masarakat kidul Thailand anu nyiptakeun tarian Sevichai dumasar kana kaanggunan seni budaya Sriwijaya.
Di Indonesia, ngaran Sriwijaya geus digunakeun sarta diabadikeun salaku ngaran jalan di sababaraha kota, sarta ngaran ieu digunakeun ku Universitas Sriwijaya anu diadegkeun taun 1960 di Palembang. Kitu oge Komando Daerah Militer II/Sriwijaya (unit komando militer), PT Pupuk Sriwijaya (Perusahaan Pupuk di Sumatera Selatan), Sriwijaya Post (Surat kabar harian di Palembang), Sriwijaya TV, Sriwijaya Air (maskapai penerbangan), Stadion Gelora Sriwijaya, jeung Sriwijaya Football Club (Klab sepak bola Palembang), sakabeh dingaranan kitu keur ngahormatan, ngamuliakeun, sarta ngarayakeun kamaharajaan Sriwijaya anu agung.
Catetan[édit | édit sumber]
- ↑ Cœdès, George (1930). "Les inscriptions malaises de Çrivijaya". Bulletin de l'Ecole français d'Extrême-Orient (BEFEO) 30: 29-80.
- ↑ a b c d e f g h i j k l m Munoz, Paul Michel (2006). Early Kingdoms of the Indonesian Archipelago and the Malay Peninsula. Singapore: Editions Didier Millet. ISBN 981-4155-67-5.
- ↑ Gabriel Ferrand, (1922), L’Empire Sumatranais de Crivijaya, Imprimerie Nationale, Paris, “Textes Chinois”
- ↑ a b Junjiro Takakusu, (1896), A record of the Buddhist Religion as Practised in India and the Malay Archipelago AD 671-695, by I-tsing, Oxford, London.
- ↑ Casparis, J.G. (1975). Indonesian palaeography: a history of writing in Indonesia from the beginnings to C. A, Part 1500. E. J. Brill. ISBN 90-04-04172-9.
- ↑ a b c d e f g h Muljana, Slamet (2006). F.W. Stapel, ed. Sriwijaya. PT. LKiS Pelangi Aksara. ISBN 978-979-8451-62-1. Salah ngutip: Invalid
tag; name "Muljana" defined multiple times with different content Salah ngutip: Invalid
tag; name "Muljana" defined multiple times with different content
- ↑ Cœdès, George (1918). "Le Royaume de Çriwijaya". Bulletin de l'Ecole français d'Extrême-Orient 18 (6): 1-36.
- ↑ a b c Taylor, Jean Gelman (2003). Indonesia: Peoples and Histories. New Haven and London: Yale University Press. ISBN 0-300-10518-5.
- ↑ Krom, N.J. (1938). "Het Hindoe-tijdperk". In F.W. Stapel. Geschiedenis van Nederlandsch Indië. Amsterdam: N.V. U.M. Joost van den Vondel. pp. vol. I p. 149.
- ↑ a b Soekmono, R. (2002). Pengantar sejarah kebudayaan Indonesia 2. Kanisius. ISBN 979-413-290-X.
- ↑ a b c Marwati Djoened Poesponegoro, Nugroho Notosusanto, (1992), Sejarah nasional Indonesia: Jaman kuna, PT Balai Pustaka, ISBN 979-407-408-X
- ↑ Forgotten Kingdoms in Sumatra, Brill Archive
- ↑ Cœdès, George (1996). The Indianized States of Southeast Asia. University of Hawaii Press. ISBN 0-8248-0368-X.
- ↑ Ahmad, H. Zainal Abidin (1979). Ilmu politik Islam V, Sejarah Islam dan Umatnya sampai sekarang. Bulan Bintang.
- ↑ Prof. Dr. Azyumardi Azra, MA., (1994). Jaringan Ulama Timur Tengah dan Kepulauan Nusantara Abad XVII & XVIII. Jakarta: Mizan.
- ↑ Melayu Online: Bambang Budi Utomo
- ↑ Bukit Siguntang
- ↑ Titik Temu, Jejak Peradaban di Tepi Batanghari, Photograph and artifact exhibition of Muara Jambi Archaeological site, Bentara Budaya Jakarta, 9-11 November 2006
- ↑ KaalaChaKra, Early Indian Influences in Southeast Asia
- ↑ Bridgeman: Avalokitesvara figure from the Srivijaya Period, found in Chaiya, Thailand, 9th-10th century (bronze)
- ↑ Srivijaya Art In Thailand
- ↑ a b Azra, Azyumardi (2006). Islam in the Indonesian world: an account of institutional formation. Mizan Pustaka. ISBN 979-433-430-8.
- ↑ Oliver W. Wolters, (1967), Early Indonesian Commerce: a study of the origins of Śrīvijaya, Cornell University Press, Ithaca.
- ↑ Pramono, Djoko (2005). Budaya bahari. Gramedia Pustaka Utama. ISBN 979-22-1351-1.
- ↑ Rasul, Jainal D. (2003). Agonies and Dreams: The Filipino Muslims and Other Minorities". Quezon City: CARE Minorities. pp. pages 77.
- ↑ Sastri K. A. N., (1935). The Cholas. University of Madras.
- ↑ Kulke, H.; Kesavapany, K.; Sakhuja, V. (2009). Nagapattinam to Suvarnadwipa: reflections on Chola naval expeditions to Southeast Asia. Institute of Southeast Asian. ISBN 981-230-936-5.
- ↑ Hirth, F.; Rockhill, W.W. (1911). Chao Ju-kua, His Work on the Chinese and Arab Trade in the Twelfth and Thirteen centuries, entitled Chu-fan-chi. St Petersburg. .
- ↑ a b Kulke, H. (1993). "Kadātuan Śrīvijaya’—Empire or Kraton of Śrīvijaya? A Reassessment of the Epigraphic Data". Bulletin de l’École Française d’Extreme Orient 80 (1): 159-180.
- ↑ Casparis, J.C., (1956), Prasasti Indonesia II: Selected Inscriptions from the 7th to the 9th century A.D., Vol. II. Bandung: Masa Baru.
- ↑ Majumdar, R.C., (1933). "Le rois Çriwijaya de Suvarnadvipa". Bulletin de l'Ecole français d'Extrême-Orient XXXIII: 121-144.
- ↑ Moensr, J.L., (1937). "Çriwijaya, Yāva en Katāha". TBG LXXVII: 317-487.
- ↑ Poerbatjaraka, R.N., (1956). "Çriwijaya, de Çailendra-en de Sanjāyavança". BKI 114: 254-264.
- ↑ Boechari (1966). "Preliminary report on the discovery of an Old malay inscription at Sojomerto". MISI III: 241-251.
- ↑ a b Smith, A.L. (2000). Centrality: Indonesia's changing role in ASEAN Strategic Centrality: Indonesia's changing role in ASEAN. Singapore: Institute of Southeast Asian Studies. p. 9. ISBN 981-230-103-8.
- ↑ Southeast Asia Digital Library: About Malay
- ↑ Southeast Asia Digital Library: About Malay
Tumbu luar[édit | édit sumber]
- (id) Kerajaan Sriwijaya di MelayuOnline.com
- (id) Balai Arkeologi Palembang dan Sriwijaya Society
- (en) Sejarah Melayu, Buddhist Empires
- (en) Śrīwijaya: A Centre of Learning?


c: text/html

text:
Di jero éta sayang sireum nu lobana jutaan téh ngarendog, baranahan. Jeung lain siga sireum di urang. Sireum Afrika mah bentukna rék siga sireum tataman lamun di urang. Galak sabab mun geus ngaronom mangsana, bakal amburadul. Singa, zébra ogé teu mangga pulia mun geus dironom ku éta sireum mah.
Ari minangka alat komunikasina antarsireum téh nya éta “anténeu” opat jiga tanduk. Lamun hiji sireum Afrika manggihan kadaharan, “anténeuna” téa tingarulang méré kode jeung soara. Jauhna éta alat téh bisa rébuan méter. Nya kusabab kitu, mun hiji sireum meunang kahakanan, dina waktu sababaraha menit jutaan sireum bisa nambrong hiji sato gedé, umpamana singa nu geus rerémpo atawa zébra, bisa diserang ukur jamjaman kari tulang-taléngna wungkul. Ngagéhan ajag.
Basa gajah ngaliwat ka éta tegalan téh, aya nu nangenan nya éta manuk dadali. Manéhna karunyaeun bisi sayang sireum nu keur babareungan dijieun téh digelé ku gajah. Nya gajah téh dibéjaan.
“Gajah, kadé leumpang téh ulah noyod ka lebah dinya, sabab sireum keur nyarieun sayang bisi katincak karunya,” ceuk manuk dadali ngingétan.
“Wah na asana téh pira sireum. Katincakan mah paling gé pejét!” gajah némbalanana téh sombong pisan, asa aing gedé, asa aing kuat. Ka nu leutik téh teu ngahargaan pisan.
Kitu deu kadal Afrika gé nu haat ngabéjaan ka gajah sangkan ulah noyod bisi nincak sayang sireum, teu diwaro anggur terus wé gajah téh ngadigleu muru jutaan sireum nu keur parulang anting ngakutan taneuh ti jero lombang.
Na barang anjok kana gundukan imah sireum téa, ngan leyé .. leyé wé sireum nu aya réwuna téh ditincakan, atuh ngan hos paraéh wé da teu kaburu kabur.
Ningali rayatna rébuan paraéh ditincakan ku gajah, raja sireum ambekun pisan. Gajah ditangtang perang. Gajah ditantang kitu téh lain sadar kana kasalahanana, kalah ka atoh bari sombong. Manéhna seuseurian. Ari sireum nyieun siasat keur perang jeung gajah téh réwuan sireum téh nyieun lombang nu jeronan salaput gajah.
Dina waktu nu geus ditangtukeun perang dimimitian. Loba sato séjén nu ngalalajoan perang campuhna antara pasukan sireum jeung gajah téh.
Gajah nyuruntul rék ngaleyek réwuan sireum nu nangtang perang ka gajah. Sireum ngahajakeun nangtang ti jajalaneun nu geus meunang ngagali téa. Atuh ditangtang kitu asa diléléwéan, gajah téh beuki ambek. Sebrut nyuruntul ka hareup teu tolih tincakeun. Atuh puguh wé barang nepi kana lombang téa, ngan gurawil wé gajah téh asup kana lombang bari tigurawil kana lombang. Gajah ukur bisa ugal-ugil teu bisaeun hanjat. Sireum geus puguh nempo lawanna tigebrus téh teu ngengkékeun deui terus wé napuk nyarocoan. Teu dibéré ampun beuki lila sireum téh beuki loba, antukna gajah bobor karahayuan teu kuat ngalawan sireum nu ceuk ukuran mah sakitu leutikna, lain tandingna.*** (Galura)

robotstxt: allowed

filter: keep


text:
Pacing
Pacing (Costus speciosus) nyaéta hiji spésiés ti genus Costus nu pituin Asia Tenggara, utamana Kapuloan Sunda Gedé Indonésia. Bédana ti jahé biasa nyaéta ukur boga sabaris daun anu susunanana murilit (nypiral). Sumebarna ku dua cara: aséksual maké rimpangna jeung séksual maké sikina (disebarkeun ku manuk mun didahar buahna). Lian ti salaku tutuwuhan pituin pulo-pulo Pasifik, di wewengkon séjén ogé kiwari mah loba, kayaning di Kapuloan Cook, Fiji, jeung Hawai. Di India, pacing dipelak pikeun natambaan kasakit jeung pikeun hiasan.
Dina Ayurwéda, rimpang pacing dipaké natambaan kasakit muriang, asma, bronhitis, jeung inféksi cacing pita.
Rujukan[édit | édit sumber]
- Costus speciosus. Wikipédia basa Inggris. Disalin 16 Oktober 2008.


text:
Kurtosis
Dina téori probabilitas jeung statistika, kurtosis hartina ukuran posisi puncak tina sebaran probabilitas nilai-nyata/ril variabel acak.
Standardized moment kaopat diartikeun salaku u4 / σ4, numana u4 ngarupakeun momen mean kaopat jeung σ nyaeta simpangan baku. Hal ieu kadangkala dipake keur ngartikeun kurtosis dina pagawean samemehna, tapi teu dipake dina definisi di dieu.
Kurtosis leuwih ilahar diartikeun ku u4 / σ4 − 3. Minus 3 di tungtung persamaan eta nerangkeun yen koreksi dijieun keur ngajadikeun kurtosis sebaran normal sarua jeung nol. Alesan sejenna nembongkeun yen kurtosis ngarupakeun jumlah tina variabel random. Lamun Y jumlah tina n independent variabel random, sakabeh sebaranna sarua nyaeta X, saterusna Kurt[Y] = Kurt[X] / n, sabalikna ieu rumus bakal leuwih pajuriwet lamun kurtosis dihartikeun ku u4 / σ4.
Sebaran normal ngabogaan kurtosis sarua jeung nol (sebaran nu mibanda nilai kurtosis sarua jeung nol disebut mesokurtic). Sebaran nu mibanda kurtosis positip disebut leptokurtic, sarta lamun negatif disebut platykurtic.
Keur nilai sampel N, sampel kurtosis nyaeta Ei(xi − u)4 / Nσ4 − 3, numana xi nyaeta nilai ith jeung u nyaeta mean.
Dina kaayaan bagean-susunan sampel tina populasi, sampel kurtosis di luhur ngarupakeun biased estimator ti populasi kurtosis. Unbiased estimator tina populasi kurtosis nyaeta
numana σ nyaeta simpangan baku sampel jeung u nyaeta sampel mean.


text:
Batu tamperan
Batu tamperan atawa batuan sédimén nyaéta salah sahiji ti tilu golongan utama babatuan (sajaba ti batu beku jeung batu métamorfosis) anu kawangun ngaliwatan tilu cara utama: bobona batuan séjén (clastic); namper (deposition) alatan aktivitas biogénik; sarta panamperan (precipitation) tina larutan. Wanda babatuan umum kawas batu kapur, batu keusik, sarta lempung, kaasup kana batuan tamperan. Batu tamperan ngawengku 75% tina beungeut bumi.
Ngaran batuan sedimén biasana dumasar kana badagna siki nu nyusun batu kasebut. Ngaran-ngaran kasebut nyaéta: bréksi, konglomérat, batukeusik, batu lempung.
- Bréksi nyaéta batu sédimén kalayab ukuran siki leuwih badag ti 2 mm sarta wangun siki anu nyiku.
- Konglomérat nyaéta batu sédimén kalayan ukuran siki nu leuwih badag ti 2 mm sarta wangun siki anu melengkung.
- Batu keusik nyaéta batuan sédimén kalayan ukuran siki antara 2 mm nepi ka 1/16 mm.
- Batu lanau nyaéta batuan sédimén kalayan ukuran siki antara 1/16 mm nepi ka 1/256 mm.
- Batu lempung nyaéta batu sédimén kalayan ukuran siki nu leuwih leutik ti 1/256 mm


text:
Pasagi doyong
Pasagi doyong atawa pasagi pényon atawa jajaran génjang (dina basa Indonesia) nyaéta bangun datar dua diménsi anu dijieun ku dua pasang rangkay (basa Indonésia: rusuk) anu sarua panjang sarta sajajar jeung papasanganana, sarta ngabogaan dua pasang juru (sudut) nu teu nyiku anu legana sarua jeung lega juru hareupeunana.
Pasagi pényon kalayan opat rangkay anu sarua panjang disebut beulahan kupat.
Rumus pasagi pényon[édit | édit sumber]
Kuriling[édit | édit sumber]
Lega[édit | édit sumber]


text:
Véktor (rohangan)
Véktor dina matematika mangrupa diménsi nu boga arah tujuan nu tangtu. Véktor bisa digambarkeun ku sajumlah komponén nu tangtu, gumantung kana sistem anu dipaké. Conto vVektor dina matematika mangrupa besaran jeung arah nu tangtu. Vektor bisa dideskripsikan kalawan sajumlah komponén nu tangtu, gumantung ti sistem anu dipaké. Conto véktor anu kawéntar nyaéta gaya gravitasi. Gaya gravitasi henteu ngan ngabogaan gedé, tapi ogé tujuan ka puseur gravitasi bumi.
Daptar eusi
Panjang véktor[édit | édit sumber]
Pikeun néangan panjang hiji véktor dina rohangan euklidian tilu diménsi, bisa dipaké cara kieu:
Sarat saruana duan véktor[édit | édit sumber]
Dua véktor dingaranan sarua lamun duanana ngabogaan panjang sarta tujuan anu sarua
Kasajajaran dua véktor[édit | édit sumber]
Dua véktor disebut sajajar (paralel) lamun garis anu ngagambarkeun dua véktor kasebut sajajar.
Operasi véktor[édit | édit sumber]
Kakalian skalar[édit | édit sumber]
Hiji véktor bisa dikalikan jeung skalar sarta ngahasilkeun vektor ogé, véktor hasilna nyaéta:
Tatambahan jeung kukurangan véktor[édit | édit sumber]
Contona véktor a=a1i + a2j + a3k sarta b=b1i + b2j + b3k.
Hasil ti a ditambah b nyaéta:
Kukurangan véktor ogé lumaku ku cara anu kurang leuwih sarua
Véktor hijian (unit vector)[édit | édit sumber]
Véktor hijian nyaéta véktor anu ngabogaan panjang 1 hijian panjang. Véktor hijian ti sahiji véktor bisa ditéang ku cara:


text:
PERIBAHASA BAHASA SUNDA
Assalamu 'alaikum Wr. Wb.
Setelah pada postingan terdahulu kita pernah membahas tentang Babasan Bahasa Sunda, sekarang kita akan membahas tentang Peribahasa Bahasa Sunda.
Contoh - Contoh Peribahasa Bahasa Sunda ( Paribasa Basa Sunda )
Ambek nyedek tanaga midek = nafsu gede tapi tanaga euweuh
Anjing ngagogokan kalong = mikahayang nu moal kalaksanakeun
Adat ka Kurung ku iga = lampah nu goreng hese leungitna
Aki-aki tujuh mulud = geus kolot pisan
Anu borok dirorojok nu titeuleum disimbeuhan = mupuas kanu keur cilaka
Aya Jurig tumpak kuda = aya milik nu teu disangka-sangka
Aya jalan komo meuntas = aya kahayang tambah aya nu ngajak
Awewe dulang tinande = awewe nurutkeun kumaha kahayang salaki
Abong letah teu tulangan = sagala dicaritakeun sanajan pikanyerieun
Ari umur tunggang gunung angen-angen pecat sawed = ari umur geus kolot, tapi kahayang kawas budak ngora keneh
Agul kupayung butut = agul kuturunan
Aya pikir kadua leutik = aya kahayang nu disumputkeun
Asa ditonjok congot = ngarasa bungah pisan
Adean ku kuda beureum = ginding kupakeyan menang nginjeum
Biwir nyiru Rombengeun = resep nyaritakeun kasalahan batur
Bengkung ngariung bongkok ngaronyok = sauyunan ngariung babarengan
Bali geusan ngajadi = lemah cai kalahiran
Bobot sapanon carang sapakan = aya kakurungan
Bilatung ninggang dage = bungah pisan
Batok bolu isi madu = ninggang lian pitempateunana
Benteng ngalawan Kadu = nu hengker ngalawan nu bedas
Balik ka temen = asalna banyol jadi pasea
Budak keur mejehna bilatung dulang = keur mejehna beuki barang dahar
Batan kapok malah gawok = batan eureun malah maceuh
Buruk-buruk papan jati = hade goreng dulur sorangan
Deukeut-deukeut naek taleus = deukeut tapi taya nu nyahoeun
Dagang oncom rancatan emas = teu saimbang
Dihin pinasti anyar pianggih = papasten nu geus ditangtukeun ku gusti Allah
Gede gunung pananggeuhan = boga andelan pedah boga dulur beunghar
Hambur murah congcot = goreng carek tapi berehan
Hade gogog hade tagog = jalma nu alus rupa oge alus basa
Hurung nangtung siang leumpang = nu beunghar pangabogana dipake
Haripeut kuteuteureyan = gampang kapincut ku pangbibita
Halodo sataun lantis ku hujan sapoe = kahadean mangtaun-taun leungit ku kagorengan sakali
Iwak nangtang suje = ngadeukeutkeun pibahayaeun
Inggis batan maut hinis = paur pisan
Jati kasilih kusuji = pribumi kaelehkeun ku semah
Jauh-jauh panjang gagang = jauh-jauh teu pibeunangeun
Kawas anjing tutung buntut = teu daek icing
Kawas bueuk meunang mabok = ngeluk taya tangan pangawasa / jempe teu nyarita
Demikian.
Wassalamualaikum Wr. Wb.
SEMOGA BERMANFAAAT


text:
Séké Seri
Séké Seri (Basa Seri: comcáac) mangrupakeun padumuk asli di Sonora, Méksiko.
Pambagian[édit | édit sumber]
Séké Seri baheulana dibagi kana genep sub-séké nya éta:
- Xiica hai iic coii ("aranjeunna nu nuju ka arah angin"), nu nyicingan wewengkon gedé di kalér.
- Xiica xnaai iicp coii ("aranjeunna nu nuju ka kalér"), nu nyicingan wewengkon ti Bahía Kino nepi ka Guaymas.
- Tahéjöc comcáac ("padumuk pulo tiburon"), nu nyicingan wewengkon Pulo Tiburon, jeung basisir Méksiko di payunna, kaléreun xiica xnaai iicp coii.
- Heeno comcáac ("urang-urang sagara keusik"), nu nyicingan lebak di tengah Pulo Tiburon.
- Xnaamótat ("aranjeunna nu datang ti kidul"), nu tinggal di wewengkon di antara xiica hai iic coii jeung Tahéjöc comcáac.
- Xiica Hast ano coii ("aranjeunna nu aya di Pulo San Esteban"), nu nyicingan San Esteban Island jeung basisir kidul ti Pulo Tiburon.
Tilu ti sub-séké ieu dibagi deui, hubungan di antara sub-séké ieu teu hadé waé jeung kadang aya papaséaan.
Saenggeus jumlah para Urang Seri ngirang, ku lantaran konflik jeung pamaréntahan Méksiko jeung Tohono O'odham sarta ayana épidémi kuris, urang-urang Seri nu nyisa ngagabung kana hiji séké.
Daptar Pustaka[édit | édit sumber]
- Moser, Edward W. (1963.) Seri Bands. (Vérsi basa Spanyol)


text:
Hasil Pencarian
Hasil pencarian untuk kata kunci dipikaasih (3)
- Saung Angklung Mang Udjo; Jadi Kampung Sunda
6 Jul 2004 - 3:03 am
Geus teu anéh pikeun urang Padasuka mah, upama aya turis asing ngadongdon wewengkonna. Ti taun 1970-an, geus réa wisatawan nu ngulampreng ka ieu patempatan. Rék naon cenah éta turis bet jul-jol ka Padasuka?, jauh dijugjug, anggang di téang, kataji ku garapan seni Saung Angklung Mang Udjo, nu perenahna di jalan Padasuka no 118 Bandung
Nurutkeun panintén kapariwisataan, karéréan wisatawan nu datang, ka Bandung atawa ka Jawa Barat, tujuan utamana téh ka saung Mang Udjo. Malah nurutkeun béja mah, ngadongdon ka tempat liana mah ngan ukur sasampiran. Pang kitu téh kawasna nepi ka kiwari nu pangkajojona téh Saung Mang Udjo.
- CARITA PARAHIYANGAN
30 Nov 2001 - 1:06 am
Carita Parahiyangan teh hiji naskah kuno titilar Karuhun Urang sunda ti Galuh anu pohara munelna, ieu naskah teh luhur pisan ajen sajarahna, teu eleh ajenna najan dibandingkeun jeung pararaton atawa Nagarakretagama, nyaeta anu nyaritakeun hal ihwal katut kaayaan Singasari jeung Majapahit.
Carita Parahyiangan eusina nyarsilahkeun kaayaan pulo Djawa anu nyurug ka bagian Beulah kulon jeung sabagian ka Beulah Wetan; malah nyarsilahkeun Raja Sanjaya basa angkat ti Galuh ka tatar Wetan.
Tempat-tempat atawa daerah anu ditulis dina ieu naskah Carita Parahiyangan sabagian parantos kaungsi raratanana, sarta ti eta tempat-tempat teh loba bahan-bahan sejenna anu bias diguar.
- SILIH ASIH, SILIH ASAH, SILIH ASUH (1)Ku: Hidayat Suryalaga
6 Sep 2001 - 8:39 am
Babasan disebut oge kacapangan atawa motto nu kacida dipiwanohna ku masarakat Tatar Sunda, nya eta SILIH ASIH - SILIH ASAH - SILIH ASUH; sok disingget istilahna jadi SILAS.


text:
Assalamualaikum.wr.wb
Bapa/ ibu guru anu dipikahormat sareng rerencangan anu dipikacinta, sateuacana hayu urang panjatkeun puji sareng sukur ka gusti Alloh nu maha Esa, anu tos masihan rohmat sarta hidahyana ka urang sadayana. Ku kituna ayeuna urang tiasa ngumpul di tempat ieu.
Hadirin sadayana, Sa teu acana simkuring bade ngucapkeun nuhun ka bapa/ ibu guru anu parantos masihan waktos ka simkuring kangge medarkeun hiji biantara anu judulna “Pangaruh Internet Ka Rumaja”
Hadirin Sadayana, Sateu acan simkuring mitembeyan biantara, simkuring hoyong medarkeun watesan masalah anu bade dibacakeun, nyaeta diantara ; pangaruh internet tina segi positif sareng tina segi negative.
Internet, kecap anu teu asing di jaman ayeuna. Internet tiasa diakses dimana wae, cukup modal hp anu ngabogaan koneksi internet atawa cukup ku ngamodal duit sabaraha rebu perak, ayeuna mah ampir di unggal juru jalan, rek di kota atanapi di desa, ayeuna mah geus loba warung anu ngajual jasa internet atawa anu mana sok disebut “warnet”.
Seueur elmu anu aya di internet nu bisa ku urang dicokot. Sagala informasi naon wae anu aya di internet, informasi eta bisa dicandak kalayan gampang sagampang urang ngabalikeun talapak panangan sareng ngicepkeun soca. Terus naon hubunganna jeung siswa ? tangtu pohara seueurna hubungannana internet di jaman kiwari jeung siswa, sabab siswa heunteu luput tina anu namina informasi sareng elmu. Internet teh nyaeta media anu pang efektifna sarta gampang diakses dimana wae jeung kusaha wae. Sanajan teu bisa dipungkir yen ayeuna kabebasan ieu teh bisa oge disalah gunakeun jeung salah dina narepkeunana. seueur pisan fasilitas internet minangka sarana kriminalitas atanapi asusila.
Rea pisan hal-hal negatif tina internet, salah sahiji contona nyaeta :
Pikeun anu kakara mikawanoh kana internet nyaeta bisa ngabuka situs – situs, gambar – gambar, atawa video – video anu teu sawajarna
Kacanduan gim online nepikeun ka poho kana sagala
Bisa katipu tina iklan – iklan di internet
Tapi aya oge segi positifna :
Siswa bisa neangan informasi anu luwes mun dibanding ngan saukur diuk cicing ngaregepkeun guru nerangkeun
Bisa nambah rerencangan dina jejaring social, jsb
Rumaja nyaeta makhluk anu rentan kanu parobahan di sakurilingna. Rumaja biasana sok nurutkeun anu dominan anu aya disakurilingna. Mangka ti eta alusna lamun urang bisa bijak ngagunakaeun internet keur kamajuan diri sarta pribadi urang sorangan.
Sakitu wae biantara ti simkuring, hatur nuhun atos merhatikeun, akhirul kecap.
Wassalamualaikum wr.wb
Assalamualaikum wr wb
Langkung tipayun urang panjatkeun puji sinareng syukur kailahiirabbi nu mana kalayan hidayah sareng inayahna, urang sadaya tiasa kempel dina ieu tempat kalwan dina kayaan sehat walafiat.
Para wargi anu ku simkuring dipikahormat.
Dina ieu waktos, abdi bade nerangkeun sakumaha pentingna hirup sehat kanggo urang sadayana. Janten, urang sadaya kedah atawa wajib ngajaga lingkungan sareng awak nyalira pikeun urang sadaya tiasa ngajaga tina sagala panyakit. Ku margi kitu, urang kedah ningkatkeun pola hirup sehat kanggo kapayunna di kawitan ti ayuena.
Dina salah sahiji hadits diterangkeun…
Inna dhofatu minal iman
Nu hartosna : “Kabersihan teh sabagian tina Iman”
Tina hadits eta, urang tangtu tos ngartos maksad sareng tujuannana, nyaeta urang teh umat muslim anu ngagaduhan iman dina jero hate urang. Upami urang sadaya iman ka Allah, berarti urang kudu bersih atanapi suci tina sagala kokotor boh hadas alit atawa hadas ageung, nu nyebabkeun urang teu suci. Bersih eta sadaya teh nu didasarkeun tina bersihna jeung sucina urang sareng lingkungan di sakitar urang. Kabersihan sakola oge kudu urang jaga. Urang kudu mikacinta kabersihan sangkan hate urang ge milu bersih.
Kabersihan teh aya marupi-rupi macemna, nyaeta aya bersih hate, bersih jiwa, bersih raga, sareng bersih rohani. Tah, urang kudu janten jalmi anu kaasup kana jalma anu bersih sadayana. Allohumma, amien… Hayu urang sami-sami ningkatkeun pola hirup sehat kanggo kasaean urang sadaya sangkan tiasa leuwih getol kana ibadah ka Gusti nu Maha Welas tur Maha Asih.
Para wargi anu mulya.
Cekap sakitu abdi nyanggakeun pihatur, pamungkas pisanggem, bilih aya basa anu kirang entep saeureuhna atanapi kecap anu kirang merenanh larapna, mugi kersa ngahapunten.
Assalamu’alaikum w. w.
Ibu guru anu ku simkuring dipihormat. Teu kalangkung rerencangan sadayana. Langkung ti payun, mangga urang sami-sami muji syukur ka Gusti Nu Mahaangung, margi mung barokah sareng rohmat mantenna urang tiasa ruing mumpulung dina kasempatan ieu.
Hadirin sadayana, dina danget ieu sim kuring bade nepikeun pidato ngenaan watek budaya Sunda. Ari sunda teh asalna tina kecap su anu hartina alus anu ngabogaan unsur kana kasaean. Watek sunda anu ku simkuring dipimaksad nyaeta cageur, bageur, singer, jeung pinter.
Harti kecap sunda teh luhur pisan nyaeta gumilang. Harti kecap eta heuteu ngan dilarapkeun dina panampilan , tapi aya dina manah urang sunda sadayana. Dina kahirupan urang sunda seueur pisan kabeungharan seni jeung budayana. Salah sahijina nyaeta Tarling. Tarling singketan tina gitar suling, mimiti munculna di wewengkon Cirebon jeung Pantura iawa barat jaman Balanda, taun 1935-an.
Tarling pepek ku sarupaning kamonesan. Aya seni sarimpi, jeung tari topeng minangka bubuka acara. Pareng nincak bulan hajatan teu di desa teu di kota, masarakat rea nu nanggap tarling. Harita tarling kaitung anu pangpayuna diogan ku nu boga hajat. Mung pangaruh dangdut anu diwanohkeun dina taun 70-an ngajadikeun tarling direformasi jadi Tarling dangdut. Beuki dieu tarling klasik kadeseh ku organ tarling anu teu merlukeun modal gede. Beuki dieu kasenian tarling beuki kadesek ku kasenian modern pangaruh tina globalisasi, jiga music pop jeung rock. Seni gitar suling atawa tarling cirebonan anu kungsi dopikaresep kiwari ukur waasna . lagu-lagu taling ngan ukur kadenge dina kaset . komo sangeus ditinggalkeun ku maestro-maestrona.
Para hadirin sadayana, urang teh keudah ngiring ngamumule kasenian urang. Kasenian anu jadi kabeungharan urang tong neupi kageugeus ku kasenian luar anu ngajadikeun urang poho kana kasenian jeung kakayaan budaya sorangan.
Sakitu wae ti simkuring , pamungkasna mugi-mugi taopek sareng hidayah gubrag ka urang sadaya.
Wassalamualaikum w. w.
Puji sareng sykur urang sanggakeun ka Allah anu maha agung dina dinten ieu urang tiasa ngariung patepung lawung, salawat sareng salam mugi tetep ngocor ka kanjeung Nabi Muhammad SAW sareng ka kaluwargina katut kopara sohabatna anu gaduh kamuliyaan, teu hilap ka sadaya umatna…Amin..
Hadirin anu dipikahormat !
Beriman kana qodo sareng qodar jeung seueur ngandung manfaat diantarana nyaeta bisa nguangatkeun kaimanan jeung katakwaan, bisa nyadarkeun yen saenyana sagala sesuatu anu kajadian eta tos diatur ku Alloh swt, sareng ayana qodo jeung qodar bisa numbuhkeun kateguhan hate jeung kasabaran sabab musibah atawa rintangan nu dihareupan eta ngarupakeun katetepan Allah swt, jadi heunteu aya hiji mahluk anu mampu ngarubahna salain izin ti Allah swt, hiji jalmi moal bisa ngahindar atawa ngelak ti katetepan Allah sanajan manehna nyamuni.
Iman kana qoda sareng qodar bisa numbuhkeun ti Allah, sareng bisa ngadorong pikeun terus ngucapkeun syukur ka Allah swt, upami usahana tiasa untung sabab sadar yen kauntunganana ngarapkeun karunia ti Allaoh swt, kaimanan kana qoda sareng qodar bisa ngadorong kanggo bersikap tegar, sabar, sareng henteu putus asa, dina mayunan musibah.
Jeung upami urang meunang musibah jadi bacaan anu sae anu kudu urang ucapkeun nyaeta bacaan istirja
Anu hartosna :
“ saenyana sagala sesuatu anu gaduh Allah swt sareng saenyana nyan Allah urang sadaya mulih.”
Sakieu heula ti abdi, upami aya cariosan anu marenah di hate, abdi nuhun di hapeunten wal affu mingkum…
Pidato Bahasa Sunda Tema Perpisahan SD
Assalamualaikum wr. Wb
Asshaduallailahaillalah waashaduanna muhamadar rosulullah. Ama badu
Tipayun mangga urang sami-sami panjatkeun puji sareng syukur ka hadirat Allah SWT. Nu mana dina kasempatan ieu urang sadaya tiasa ngumpul dina kaayaan sehat wal’afiat.
Shalawat miwah salam mugi tetep dilimpahkeun ka jungjungan urang sadaya Nabi Muhammad SAW, teu hilaf ka kulawargana, sahabatna, oge ka urang sadaya salaku umatna anu Insya Allah taat kana ajarannana, Amin ya robbal alamin.
Hadirin sadaya anu kusimkuring dipihormat, nuhunkeun waktosna kanggo abdi anu ngawakilan rerencangan kanggo nyampeikeun amanat dina raraga acara perpisahan kelas genep.
Henteu karaos parantos genep taun urang aya didieu. Nu mana ayeuna puncak saleresna urang sadaya bakal papisah ti sakola ieu. Henteu hilaf abdi ngawakilan rerencangan ngahaturkeun rewu nuhun laksaketi kabingahan ka bapa sareng ibu guru anu mana tos ngajarkeun ka abdi sadaya loba hal. Mugia naon anu diajarkeun ku bapa guru sareng ibu guru ka urang sadaya tiasa dimanfaatkeun ka nu hal positif sareng aya manfaatna kanggo nusa, bangsa sareng agama. Mugi-mugi amal kasaean manah bapa miwah ibu guru kenging walesan ti Allah SWT. Amin.
Sakitu ti abdi anu ngawakilan rerencangan sadaya. Kirang lebihna neda dihapunten. Nu mana kasalahan mah milik abdi sareng kaleuwihan mah datang ti Allah SWT. Wabilahitaufik walhidayah wassalamu’alaikum wr.wb
Demikian beberapa contoh pidato bahasa Sunda yang dirangkum dari berbagai sumber. Semoga bisa menginspirasi Anda dalam menyusun naskah pidato yang mengesankan para pendengar. Selamat menuangkan ide!


text:
Baduy
Urang Baduy atawa anu sering disebut ogé masarakat kanékés mangrupa masarakat adat di désa Kanékés Kacamatan Leuwidamar Kabupatén Lebak nu nyicingan gunung Kendeng.[1] Masarakat Baduy nyicingan gunung anu jauh ti pilemburan, lega daérahna ngan 5000 Ha nu ku pamaréntah dijadikeun daééah wisata budaya.
Daptar eusi
Asal kecap[édit | édit sumber]
Sacara étimologis kecap baduy beunang nyutat tina kecap Badui ;badui;urang sunda baheula di Pajajaran anu nyingkurkeun manéh [2] dina pareumnakeun abad ka-15 lantaran arembungeun asup Islam, tempat urang baduy ayana di Cibéo, kiduleun Pandéglang ;l mula-mula anu nyebut nyaéta balad Islam pédah arembung jadi Islam, di Cibéona ngajadikeun désa sorangan jeung aya pangurusna.[2] Aya ogé nu nyebutkeun yén masarakat baduy nyaéta sesebutan pikeun masarakat di daérah Kanékés anu dibéré ku urang Kanékés luar, sesebutan éta lantaran dua hal nyaéta :
- Dipatalikeun jeung ngaran gunung jeung walungan di daérah Kanékés nyaéta gunung baduy jeung walungan Cibaduy nu tempatna teu pati jauh sahingga masarakat anu nyicingan gunung jeung walungan éta disebut masarakat baduy.[3]
- Nu pamungkas dipatalikeun jeung suku Baduwi di Arab nu dianggap golongan handap boh tingkat hirupna boh peradabanana tur sok pundah-pindah. Heug téh masarakat luar Kanekes ogé miboga sawangan nu sarua yén tingkat hirup jeung peradabanana handap jeung euweuh parobahan, éta sababna baduy asal kecapna Baduwi.[3]
Pasipatan urang Baduy[édit | édit sumber]
Urang baduy miboga paripolah anu jarang robah ti baheulana, ageman urang baduy nyaéta sunda wiwitan. Numutkeun ageman éta sagala paripolah manusa ulah silih nyilakakeun kudu silih asih.[1] Urang baduy dibagi jadi dua nyaéta baduy luar jeung baduy jero.[1] Baduy jero kabagi kana tilu kapuunan nyaéta Cibeo, Cikeusik jeung Cikertawana.[1] Éta kapuunan miboga pamingpin anu disebut puun.[1] Sedengken baduy luar ditandaan ku cara maké baju anu leuwih dominan hideung, kasebar di gigireun baduy jero. Baduy luar ogé disebut baduy panamping anu hartina jalma anu dipiceun, sabab urang baduy luar mangrupa urang baduy jero anu dihukum lantaran ngalanggar aturan anu aya di badu jero.[1]
Pakasaban masarakat Kanékés[édit | édit sumber]
Pakasaban urang Sunda Kanékés dina ngahuma (Tatanén)[édit | édit sumber]
Pakasaban urang Sunda salah sahijina nyaéta ngahuma.[1] Taneuh huma mangrupa paré atawa palawija.[1] Sanggeus panén, taneuh diingkeun atawa diantep heula, teu digagarap nepi ka taneuhna balik deui ka asal.[1] Ngahuma hartina melak paré, Ngagarap taneuh osok pundah-pindah ti hiji taneuh ka taneuh nu séjénna dipapay.[1] Muka lahan anyar di leuweung geledegan nepi ka béak panén, ngagarap deui ka huma nu geus euwueh caian deui.[1] Kagiatan ieu dilakukeun nalika usum pepelakan, nyawah atawa patani loba dilakukeun ku masarakat sunda.[1] Tapi pikeun masarakat kanékés, tatanén di sawah-sawah mangrupa kagiatan nu geus jadi kabiasaan.[1] Sumber kahirupan dina tradisi kanékés nyaéta melak paré di kebon, ngala laku jeung sasatoan nu aya di leuweung, melak bungbuahan, jeung nyadap cai kawung di leuweung. Patani huma mangrupa hiji-hijina pakasaban patani urang sunda Kanékés, maranéhna nganggap taneuh garapan mangrupa titipin ti Pangéran, maranéhna sakur dibéré kapercayaan pikeun ngurus sarta ngamangpaatkeun kalayan hadé jeung wijkasana.[1] Sacara hukum adat, status ni miboga taneuh huma ditujukeun pikeun jalma nu mimiti muka jeung ngagarap taneuh éta.[1] Lamun rék digunakeun ku jalma lian, kudu ménta idin heula kanu ngagarap mimiti.[1] Taneuh garapan huma nu ditinggalkeun saencan sataun pinuh, urang sunda nyebutna jami,ngagarapan taneuh jami disebut ngajami.[1] Taneuh huma nu geus ditinggalkeun leuwih ti sataun jeung loba dipelakan tatangkalan nu gedé, disebutna reuma kolot.[1]
Rujukan[édit | édit sumber]
- ↑ a b c d e f g h i j k l m n o p q r (id)Rosyadi. Kebudayaan Masyarakat Sunda di Kabupaten Lebak. CV Manfada Utama. Bandung 2000.
- ↑ a b (id)K.A Darnadibrata, .Kamus Basa Sunda. Kiblat 2006. Bandung. Halaman
- ↑ a b (id)Hj.Patimah,spk. Ensiklopedi Sunda : Alam, Manusia dan Budaya termasuk Budaya Cirebonan dan Betawi. PT Dunia Pustaka Jaya. Jakarta 2000.


text:
Careuh bulan
Careuh bulan (Paradoxurus hermaphroditus) nyaéta mamalia saukuran ucing ti kulawarga Viverridae pituin Asia Tenggara jeung Cina kidul. Beurat rata-rata careuh bulan ngan 3,2 kg, panjang awakna 53 cm, sedengkeun buntutna 48 cm. Awakna ieu ditutupan ku bulu rancung kelir hawuk kolot, iwal dina suku, ceuli, jeung sungutna anu hideung.
Ieu sato téh liarna peuting. Najan kawentarna mah beuki bungbuahan (kayaning buah manggah, rambutan, buah kawung, jsb.), careuh bulan sabenerna mah omnivora, sabab beuki ogé serangga jeung sasatoan leutik lianna, kaasup beurit. Pikeun tutuwuhan sabangsaning kawung jeung kopi, careuh bulan téh gedé jasana dina nyebarkeun bibitna. Lian ti di leuweung, ieu sato loba ogé hirup di lingkungan deukeut pilemburan, malah di dayeuh anu aya keneh tatangkalanana mah ieu sato téh kadang kawénéhan.
Careuh bulan dingaranan 'hérmaprodit' kusabab boh nu jalu atawa nu bikangna pada-pada boga kelenjar handapeun buntutna nu ngabentuk kanjut. Ieu kelenjar bisa nyemprotkeun cairan anu bauna has mirip bau daun pandan. Cakarna sareukeut, sahingga pinter tétérékélan dina tatangkalan atawa wangunan.
Careuh di tatar sunda mah dibagi kana opat rupa, nyaeta:
- Careuh bulan, anu ciri-cirina pangawakan ageung, warna bulu rada bodas nu dikombinasi sareng warna hideung sok sumawanten dina sirah sareng beungeut.
- Careuh gintung, anu ciri-cirina bulu dikombinasi warna hideung corak loreng.
- Careuh dedes, anu ciri-cirina mirip meong congkok, warna bulu kombinasi belang dina buntutna.
- Careuh ganggarangan, anu ciri-cirina warna bulu rada kacoklatan.
Subspésiés[édit | édit sumber]
Careuh bulan loba subspésiésna:[1]
- P. h. balicus
- P. h. bondar
- P. h. canescens
- P. h. canus
- P. h. cochinensis
- P. h. dongfangensis
- P. h. enganus
- P. h. exitus
- P. h. hermaphroditus
- P. h. javanica
- P. h. kangeanus
- P. h. laotum
- P. h. lignicolor
- P. h. milleri
- P. h. minor
- P. h. musanga
- P. h. nictitans
- P. h. pallasii
- P. h. pallens
- P. h. parvus
- P. h. philippinensis
- P. h. pugnax
- P. h. pulcher
- P. h. sacer
- P. h. scindiae
- P. h. senex
- P. h. setosus
- P. h. simplex
- P. h. sumbanus
- P. h. vellerosus
Rujukan[édit | édit sumber]
- Wikipédia basa Inggris. Asian Palm Civet. Dicutat 27 Séptémber 2007.
- ↑ a b Citakan:MSW3 Wozencraft
- ↑ Mustelid Specialist Group (1996). Paradoxurus hermaphroditus. 2006 IUCN Red List of Threatened Species. IUCN 2006. Dipulut ping 12 Méi 2006.


text:
Endog
Endog, pikeun sababaraha sato, mangrupa zigot hasil fértilisasi ovum. Sato ovipar hartina sato nu ngendog, teu tumuwuh (paling aya gé saeutik) dina jero indungna. Ieu mangrupa cara baranahan rupa-rupa lauk, Amfibi, jeung réptil, sakabéh unggas, monotréma, sarta kalolobaan insékta jeung arachnid.
Endog réptil, unggas, jeung monotréma dibungkus ku cangkang, boh nu leuleus atawa nu heuras. Endog "manuk onta" (burung unta, ostrich) nu beuratna nepi ka 1,5 kilo mangrupa sél tunggal pangbadagna nu kanyahoan, najan Aepyornis jeung dinosaurus nu geus parunah sabenerna endogna leuwih gedé, sedengkeun nu pangleutikna ti golongan unggas mah nyaéta endog bee hummingbird. Endog réptil jeung kalolobaan lauk ukuranana leuwih leutik, komo endog insékta jeung invertebrata lianna mah.
Daptar eusi
Endog unggas[édit | édit sumber]
Sanggeus dibuahan, endog unggas diteundeun dina sayang ku indungna sangkan haneut nepi ka megarna.
Kelir[édit | édit sumber]
Kelir endog téh rupa-rupa gumantung satona. Nu nangtukeun kelir endog unggas nyaéta pigmén protoporfirin, biliverdin, jeung kelat séng jeung biliverdin. Pigmén ieu disékrésikeun ku sél-sél dina pinding oviduk. Kelir ieu bisa jadi penting pisan pikeun kamuflase atawa ciri.
Béda jeung unggas, endog réptil modérn mah kabéhanana gé bodas.
Struktur cangkang[édit | édit sumber]
Endog mah ilaharna lemes, tapi aya ogé nu kasar. Aya nu hérang, aya ogé nu ngaminyak sarta teu tembus cai.
Cangkang endog téh aya porian, sangkan nu can megar bisa ngarénghap. Endog hayam kampung, misalna, dina cangkangna téh aya kana 7500 pori.
Bentuk[édit | édit sumber]
Bentuk endog unggas lolobana lonyod nu rada méncos di salasahiji sisina; kabentuk nalika endog dikaluarkeun tina oviduk indungna.
Prédasi[édit | édit sumber]
Aya sababaraha sato nu sok ngahakan endog, kayaning careuh, ganggarangan, jeung gagak. Aya ogé oray nu kadaharanana ukur endog.
Baca ogé[édit | édit sumber]
- Konéng endog
- Bodas endog
- Sayang
- Oologi - ulikan atawa ngoléksi endog.
Sumber rujukan[édit | édit sumber]
- Egg, Wikipédia édisi basa Inggris per 7 Désémber 2005


text:
Kasalahan ekologis
Kasalahan ékologis nyaéta kasalahan nu remen kajadian dina interpretasi data statistik, lantaran kacindekan ngeunaan kaayaan individu dumasar kana kumpulan komponén statistik tina grup tempat ayana individu éta.
Conto: Betty meunang peunteun 'A' di sakolana. Di sakola Simon peunteun rata-rata matematikana 'B'. Kasalahan ekologis geusan ngajadi lamun urang nyimpulkeun atawa nyindekkeun yén Betty leuwih pinter matematika tinimbang Simon. Kasimpulan anu teu tangtu bener.
Tempo ogé prosecutor's fallacy.


text:
Uyah (kimia)
Dina kimia, istilah uyah (Basa Inggris: 'salt', Basa Indonésia: garam) dipaké pikeun sanyawa ionik nu diwangun ku kation nu muatanana positif jeung anion nu muatanana négatif, sahingga ngahasilkeun sanyawa nu muatanana nétral. Ion-ion ieu sipatna bisa anorganik (Cl-) bisa ogé organik (CH3-COO-), bisa monoatomik (F-) bisa ogé ion poliatomik (SO42-).
Leyuran uyah na cai disebut éléktrolit, nu bisa ngalirkeun listrik.
Ion Zwitter mangrupa uyah nu ngandung hiji puseur anionik jeung hiji puseur kationik sakaligus dina molekulna, contona nyaéta asam amino, rupa-rupa métabolit, péptida, jeung protéin.
Campuran rupa-rupa ion na leyuran kawas dina sitoplasma sél, getih, urin, jeung cai mineral biasana teu ngabentuk uyah nu tangtu mun nguap caina, sahingga kandungan uyahna disebutkeun dina wujud ion-ionna.
Daptar eusi
Témbongan[édit | édit sumber]
Konsisténsi[édit | édit sumber]
Uyah biasana kristal padet nu mibanda titik lééh luhur. Tapi, aya ogé uyah nu cair dina hawa biasa, ilahar disebut cairan ionik. Uyah anorganik biasana mibanda kateuasan jeung komprésibilitas nu handap, sarupa jeung uyah méja.
Warna[édit | édit sumber]
Uyah bisa boga kelir herang jeung transparan (natrium klorida), opaque (titanium dioksida), bisa ogé métalik (beusi disulfida).
Uyah mibanda rupa-rupa kelir, malah sadayana gé aya, misalna konéng (natrium kromat), oranyeu (natrium dikromat), beureum (raksa sulfida), bungur ngora (kobalt diklorida héksahidrat), bulao/biru (tambaga sulfat péntahidrat, beusi héksasianoférat), héjo (nikel oksida), teu warnaan (magnésium sulfat), bodas (titanium dioksida), jeung hideung (mangan dioksida). Kalolobaan mineral jeung pigmén anorganik, ogé pawarna (dye) organik sintétik mangrupa uyah.
Rasa[édit | édit sumber]
Uyah ogé bisa méré lima rasa dasar, misalna asim (natrium klorida), amis (lead diacetate), haseum (potassium bitartarat), pait (magnésium sulfat), jeung gurih (pécin/MSG).
Bau[édit | édit sumber]
Uyah murni mah euweuh bauan, sedengkeun uyah nu teu murni bisa nimbulkeun bau haseum (misalna asétat kawas asam asétat (cuka), sianida kawas hidrogén sianida (almond)) atawa haseum (misalna uyah amonium kawas amonia).
Tata ngaran[édit | édit sumber]
Ngaran hiji uyah dimimitian ku ngaran kationna (misalna natrium atawa amonium) dituturkeun ku ngaran anionna (misalna klorida atawa asétat). Uyah mindeng ditunjukkeun ku ukur nyebutkeun ngaran kationna (misalna uyah natrium atawa uyah amonium) atawa ngaran anionna (misalna klorida atawa asétat).
Kation nu ilahar ngabentuk uyah, di antarana
- amonium NH4+
- kalsium Ca2+
- beusi Fe2+ and Fe3+
- magnésium Mg2+
- kalium K+
- piridinium C5H5NH+
- amonium kuaternér NR4+
- natrium Na+
Anion nu ilahar ngabentuk uyah (katut ngaran asam indungna dina jero kurung), di antarana
- asétat CH3-COO- (asam asétat)
- karbonat CO32- (asam karbonat)
- klorida Cl- (asam hidroklorat)
- sitrat HO-C(COO-)(CH2-COO-)2 (asam sitrat)
- sianida C≡N- (hidrogén sianida)
- hidroksida OH- (cai)
- nitrat NO3- (asam nitrat)
- nitrit NO2- (asam nitrit)
- oksida O2- (cai)
- fosfat PO43- (asam fosfat)
- sulfat SO42- (asam sulfat)
Formasi[édit | édit sumber]
Uyah dihasilkeun tina réaksi kimia antara
Uyah bisa ogé dihasilkeun nalika rupa-rupa leyuran uyah dicampurkeun, sahingga ion-ionna ngagabung ngabentuk uyah anyar nu teu leyur jeung ngendap.
Rujukan[édit | édit sumber]
- Salt, ti Wikipédia basa Inggris, disalin ping 29 Juli 2005.
- Kurlansky, Mark (2002). Salt: A World History. Walker Publishing Company. ISBN 0142001619


text:
Pangajaran 9
Ngaregepkeun Pupujian
Pedaran
Pupujian téh wangun puisi anu ilaharna sok ditembangkeun di masjid saméméh solat pardu. Cara ngalagukeunana biasana sok béda-béda, kumaha kabiasaan di masing-masing wewengkon. Eusina umumna mangrupa pupujian ka Alloh atawa solawat ka Nabi.
Jawab pananya di handap !
1. Diwangun ku sabaraha pada (bait) pupujian di luhur téh? Dina unggal pada aya sabaraha padalisan (jajaran)?
2. naon anu dicaritakeun dina éta pupujian?
3. Hal naon anu karasa ku hidep sanggeus maca pupujian di luhur?
4. Salian ti pupujian di luhur, pupujian naon deui nu hidep apal?
5. Cing pék caritakeun maké basa hidep sorangan eusi pupujian di luhur !
Pancén
1. Apalkeun pupujian di luhur, hariringkeun hareupun kelas. Bisa ku saurang-saurang, bisa ogé ku wawakil kelompok.
2. Tanyakeun sarta tuliskeun pupujian nu biasa sok dihariringkeun di mashid nu aya di lingkungan hidep.
[tina buku Sabasa 7A citakan ka-2 (Edisi Revisi) 2005, kaca 77 – 80]
7 Komentar
-
ass’mikum…
punten,abdi kirang ngartos maksad dina pedaran teh naon kitunua?
hatur nuhun..
diantos balesanna..
-
pedaran mah sami sareng bahasan
Comments RSS TrackBack Identifier URI


text:
Tolong buatin biantara B.Sunda tema bebas.1
Ini adalah Jawaban Tersertifikasi
Bapak kepala sekolah, bapak, ibu guru anu ku simkuring dipihormat, rerencangan anu ku simkuring dimulyakeun.
Puji sinareng syukur urang sanggahkeun ka gusti Allah nu maha suci, margi urang sadaya tiasa kempel dina ieu acara. Sholawat sinareng salam mugia dilimpahkeun ka junjungan alam kanjeng Nabi Muhammad SAW. Mudah-mudahan dugi ka para sohabatna, para tabii’n tug dugi ka urang sadayana anu nganut ka mantenna.
Bapak Ibu sareng rerencangan sadayana perkawis kabersihan ngarupakeun hiji hal anu peryogi ku urang diperhatoskeun, naon margina? Kabersihan ieu ngarupikeun hiji konci kahirupan urang di alam dunya. Dimana urang bisa ngarawat kabersihan lingkungan sakola atanapi lingkungan rumah tanggi hartosna urang tos ngalaksanakeun tina sabagian iman. lamun dina hadistna nyaeta: Anu hartina: kabersihan teh mangrupa bagean tina kaimanan.
Ku kituna kawajiban urang salaku siswa kedah ngalaksanakeun kabersihan sakola. Lingkungan sakola bisa beresih lamun urang bisa ngajagana. Ku kituna kabersihan sakola kudu dipiara kalawan sae. insyaalloh urang sadayana anu nempatan ieu tempat bakal sehat, tebih tina panyakit anu datang tina kotorna lingkungan.Sakitu wae ti simkuring mugia aya manfaatna khususna ka simkuring umumna ka urang sadaya. hapunten bilih aya kalepatan sareng kakirangan.
wabillahi taufik wal hidayahwassalammualaikum Wr. Wb


text:
Warna térsiér
Warna térsiér nyaéta warna anu dihasilkeun tina campuran hiji warna primér jeung hiji warna sékundér dina hiji rohang warna.
Warna Cét (RYB)[édit | édit sumber]

Warna Cahaya (RGB)[édit | édit sumber]
Warna Pigmén (CMY)[édit | édit sumber]
Istilah "warna térsiér" dina mimitina dipecenghulkeun ngarujuk kana warna-warna "nétral"; anu dijieun kalawan nyampur tilu warna primér dina hiji rohang warna. Ieu baris ngahasilkeun warna bodas atawa kulawu, dina sitem warna cahaya aditif, sedengkeun dina sistem warna subtraktif dina pigmén atawa cét baris ngahasilkeun coklat, kulawu atawa hideung. Pengertian kawas ieu ilahar kénéh dina réa tulisan téknis.
Pikeun nyingkahan kerancuan, réa para profésional milih ngagunakeun istilah "warna antara".
Tempo ogé[édit | édit sumber]
Tumbu ka luar[édit | édit sumber]
- Colors Everywhere (article at Philomelos, the lyrics wiki)


text:
Kerang
Kerang nyaéta salah sahiji sato anu hirup di cai, sarta sato ieu ngabogaan cangkang anu teuas pikeun nangtayungan awakna anu beyé.[1] Ukuran cangkangna nyaéta simétris landian sarua ku kituna bisa nutupan kalayan alus.[1] Sajaba ti éta kerang ngabogaan rasa anu cukup ngeunah lamun dikokolakeun kalayan alus.[1]
Sato laut sajaba lauk ieu miboga kandungan kolésterol anu luhur, alatan éta ulah dikonsumsi saban poé, kajaba diimbangan kalayan dahar buah supaya nyegah kolésterol kawas apel sarta anggur beureum.[1]
Aya ogé anu ngabogaan sasaruaan kalayan kerang nyaéta tiram sarta mutiara (sajenis kerang tapi anu bisa ngahasilkeun mutiara), tapi soal rasa kerang tetep leuwih punjul.[1] Tiram rasana amis ku kituna leuwih ngeunah lamun dijadikeun penyedap kawas saos tiram.[1]
Mangpaat:
Kerang sumber vitamin B12, nutrisi penting pikeun kaséhatan kardiovaskular.[2] Vitamin ieu miboga peran pikeun ngajinakkeun homosistein, zat kimia anu bisa ngarusak dinding pembuluh getih.[2] Kira-kira 100 gr kerang ngandung 33 persén vitamin B12 ti kaperluan unggal poéna. Konsumsi vitamin B12 ogé baris nangtayungan kolon ti panyakit kanker alatan nyegah lumangsungna mutasi sél.[2] Sajaba ti éta, kerang miboga asam lemak omega 3, magnesium, sarta kalium, anu alus pikeun sistem kardiovaskular, sehingga alus minangka nu ngajaga jantung.[2]


text:
Séro
Séro mangrupa jumplukan mamalia pengerat anu resep ngojay di cai.[1] Jumplukan rodensia ieu kabagi kana dua jenis, nyaéta séro Amérika (Castor canadensis) sarta séro Éropa (C. fiber).[1] Sanajan dianggap hama pikeun pepelakan tatanén sarta nyababkeun caah, tapi séro mindeng dimoro ku manusa pikeun dicokot buluna anu kandel.[1] Séro hirup di habitat walungan, anca, kulah, sarta talaga.[1] Séro Amérika sarta séro Éropa ngabogaan sasaruaan dina anatomi awak sarta paripolah. Sanajan kitu, kadua spesies ieu ngabogaan saeutik fisik nu béda, utamana dina tulang irungna.[1] Séro kaasup rodensia anu ukuranana badag sarta panjang awakna kira-kira 50-80cm sarta bobot awak kira-kira 16-30 kg.[1]
Daptar eusi
Bulu Séro[édit | édit sumber]
Awak séro katutup bulu kandel anu tahan cai.[1] Bulu kasebut umumna boga warna beureum kecokelatan, dawuk, atawa hideung.[1] Buntutna anu panjang boga mangpaat pikeun organ nu ngarojong sabot nangtung sakaligus minangka kamudi sabot ngojay. Kabéh ramona dilengkepan cakar.[1] Suku hareup berang-berang dipaké pikeun ngajungjung, nyorong, kamudi, ngagaro, sarta ngabéréskeun pagawéanna. Sedengkeun suku tukangeunana ngabogaan ramo-ramo anu berselaput pikeun ngojay.[1]
Kadaharan Séro[édit | édit sumber]
Séro umumna néangan dahar dina waktu peuting.[1] Kadaharan utamma séro nyaéta régang akar, sarta daun ti tangkal atawa rungkun.[1] Sato ieu nunda kadaharanna minangka cadangan kadaharanana pikeun usum tiis.[1] Sato Monogam Umur séro bisa ngahontal nepi ka 30 taun atawa leuwih.[1] Minangka sato monogam, séro ngan ngabogaan hiji pasangan saumur hirupna.[1] Dina umur dua taun, sato ieu geus sanggup ngembang biak sanajan can produktif.[1] Séro biasana ngalahirkeun 2-4 anak sanggeus ngalaman mangsa reuneuh nu lilana 105 poé.[1] Indung bikangna miara anakna di jero liang salila 2-3 minggu, sedengkeun indung jaluna ngajaga-jaga disabudeureun liang.[1] Sanggeus ngahontal umur dua taun, anak séro geus ngamimitian kahirupan anu teuneung.[1]
Sero dina Évolusi[édit | édit sumber]
Évolusi dina rupa-rupa ékologi sarta fenotipik ti hiji nini moyang, mangrupa konsép sentral dina biologi évolusioner sarta nyirikeun sajarah évolusi tina sagala jumplukan organisme.[2] Hiji jumplukan kasebut nyaéta dina kulawarga ''Mustelidae'', kulawarga pangbeungharna dina runtuyan mamalia karnivora, nu ngawengku 59 jenis lamun diklasifikasikan dina 22 genera.[2] Mustelidae masih aya dina karageman ecomorphological nu lega, jeung gurat turunan anu béda sarta berevolusi jadi hiji array ti zona adaptif, ti fossorial luak pikeun semi-akuatik séro.[2] Mustelidae ogé réa pisan, jeung sawatara genera nu kapanggih di benua anu béda.[2].


text:
Kromosom X
Kromosom X nyaéta salasahiji ti dua kromosom nu nangtukeun kelamin dina kalolobaan spésiés sato, kaasup manusa (nu hiji deui nyaéta kromosom Y). Ieu mangrupakeun bagian ti sistem panangtuan kelamin XY jeung sistem panangtuan kelamin X0. Ieu kromosom dingaranan kitu dumasar kana kaunikanana anu kapanggih ku para panalungtik baheula. Tina X, mangka kromosom anu hiji deui dingaranan Y nuturkeun urutan aksara Latén[1].
Daptar eusi
Kromosom manusa[édit | édit sumber]
Fungsi[édit | édit sumber]
Kromosom X X mangrupakeun salasahiji ti 23 pasangan kromosom homolog dina inti sél awéwé. Kromosom X diwangun ku 153 juta pasang basa, ngawengku 5% total DNA dina sél awéwé, sarta 2,5% dina sél lalaki. Normalna, unggal jalma boga sapasang kromosom kelamin dina unggal sélna. Wanoja boga dua kromosom X, sedengkeun lalaki boga hiji kromosom X jeung hiji kromosom Y. Boh wanoja atawa lalaki diwarisan hiji kromosom X ti indungna, sedengkeun nu hiji deui (pikeun wanoja) diwariskeun ti bapana. Kusabab bapana nampa kromosom X ti indungna, mangka hiji wanoja boga hiji kromosom X ti indungna sarta hiji ti nini ti bapana.
Kromosom X ngandung kira 2000 gén[2] (bandingkeun jeung kromosom Y nu ukur ngandung 78[3], tina kira 20.000-25.000 gén dina génom manusa. Cacad genetik alatan mutasi dina gén dina kromosom X katelahna `X-linked`.
Najan kasebutna kromosom kelamin, gén-gén anu aya dina kromosom X lolobana euweuh patalina jeung panangtuan kelamin. Dina mangsa awal kamekaran janin awéwé, salasahiji kromosom X sacara acak tur permanén diteuaktifkeun di ampir sakabéh sél somatik (sél salian ti endog jeung spérma). Ieu fénoména katelahna inaktivasi-X atawa lyonisasi, sarta ngahasilkeun awak Barr. Inaktivasi-X ngajadikeun awéwé sarua jeung lalaki dina hal fungsi kromosom X-na[4].
Bangun[édit | édit sumber]
Kromosom X téh carang gén, lolobana ukur ségmén ulangan DNA nu teu nyandi protéin atawa fungsi nu geus kanyahoan. Nu nyandi protéin fungsional ukur 1,7% ti sakujurna, nu masing-masing génna kaitung parondok dibandingkeun rata-rata gén manusa. Dina kromosom X, aya kira 10% gén anu tumali jeung kulawarga gén "CT" (disebut CT kusabab nyandi marka nu aya dina sél tumor (di pasén kangker, cancer) jeung dina téstis (nu waluya). Gén-gén CT nu aya dina eu kromosom téh 90%-na ti sakabéh gén CT nu aya dina génom manusa. Ku lobana kitu, aya hipotésis yén gén-gén ieu (ku kituna kromosom X ogé) tumali jeung évolusi manusa lalaki[5].
Lianna[édit | édit sumber]
Sindrom lalaki XX kaitung cacad anu langka pisan, balukar tina rékombinasi bagian SRY ti kromosom Y kana kromosom X.
Rujukan[édit | édit sumber]
- X chromosome. Disalin 22 Oktober 2008
- ↑ Angier, Natalie (2007-05-01). "For Motherly X Chromosome, Gender Is Only the Beginning". New York Times. Diakses pada 1 Méi 2007.
- ↑ Macmillan Science Library (2001). "Genetics on X Chromosome".
- ↑ Richard Harris (2003). "Scientists Decipher Y Chromosome".
- ↑ Carrel L, Willard H (2005). "X-inactivation profile reveals extensive variability in X-linked gene expression in females". Nature 434 (7031): 400–4.
- ↑ Ross M et al. (2005). "The DNA sequence of the human X chromosome". Nature 434 (7031): 325–37.


text:
Ramadhan membasuh hati yang
berjelaga
Saatnya meraih rahmat dan ampunan-Nya
Untuk lisan dan sikap yang tak terjaga
Mohon dibukakan pintu maaf yang sebesar-besarnya.
Selamat Hari Raya Idul Fitri 1 Syawal 1432 H
Minal Aidin Wal Faidzin Taqabalallahu minnaa wa minkum
Jika HATI sejernih AIR, jangan
biarkan ia keruh.
Jika HATI seputih AWAN, jangan biarkan ia mendung.
Jika HATI seindah BULAN, hiasi ia dengan IMAN….
Dihari yang suci ini ijinkan kami sekeluarga
MOHON MAAF LAHIR DAN BATHIN
bilih aya tutur saur nu teu kaukur, reka basa nu pasalia,
laku lampah nu teu merenah, wilujeng boboran shiam neda sih hapunten tina
samudaya kalepatan lahir sinareng bathin.
Kedaling rasa nu pinuh ku bangbaluh hate, urang lubarkeun,
ngawengku pinuh ku nyuuh, meungpeung wanci can mustari. Taqabalallahu Minna Wa
Minkum
Bilih aya luhur saur bahé carék, tutur nu teu kaukur,
laku-lampah nu teu merenah dugi ka ngaraheutkeun manah, di bulan nu pinuh
barokah ieu hayu urang silih lubarkeun silih hapunten lahir batin, hayu urang
mapag 1 Syawal 1433 H ku kabungahan tur kaikhlasan.
Wilujeng Idul Fitri 1433 H, sim kuring neda dihapunten
samudaya kalepatan, boh bilih
aya cariosan anu matak ngaraheutkeun kana manah, da sadayana oge mung saukur
heureuy, manusa mah teu tiasa lumpat tina kalepatan jeung kakhilafan
Laligarna tarate dina talaga hate. nyambuangna seungit
malati nu ligar dina taman ati janten ciciren lubarna kalepatan antawis urang.
Wilujeng boboran shiam 1433 H. Taqqobalallahu minna wa minkum, Shiyamana wa
shiyamakum.
Niti wanci nu mustari , ninggang mangsa nusampurna , dina
Idul Fitri anu ieu.. hayu urang sami-sami ngabersihkeun rereged ati.. tina
khilaf sinareng dosa.. Taqqobalallahu minna wa minkum, Shiyamana wa shiyamakum.
Sadaya jalmi tiasa ngiring lebaran……. tapi teu sadaya jalmi
tiasa ngiring Idul Fitri…. mugi urang kalebet jalmi nu tiasa ngiring Idul
Fitri….. wilujeng boboran shiam 1433 H. Hapunten samudaya kalepatan.
Jatidiri anu suci rasa jiwa nu tanpa noda , mugia sing
ngajadi disarengan ku iman taqwa, nuantukna nunda kanyaah, nyimpen kadeudeuh,
silih hampura kapapada jalma, panuhun sihapunten sadaya . Taqqobalallahu minna
wa minkum, Shiyamana washiyamakum.
Nitih wanci nu mustari ninggang mangsa nu utama, nyucikeun
panyakit ati, balik diri kanu suci hapunten samudaya kalepatan lahir sinareng
batin. wilujeng boboran siam
Mipit amit seja nurih kapeurih ati, malah mandar lubar
akar-akar angkara na satungkebing rasa. Ngala menta galura pangampura tina
sagala lalampahan tur rumpaka nu ngagelar raheut manah. taqoballahu minna
waminkum, taqobalahu yaa kariim.


text:
Nu Lockheed L-188 Electra ieu kahiji airliner turboprop diwangun di Amérika Sarikat. hiber kahijina lumangsung di 1957. kinerja anak ngan rada leuwih handap maranéhanana tina pesawat jet, jeung waragad operasi handap. (Sumber Wikipedia)
pesawat Geulis, beautifully dimodelkeun make Gmax keur FSX jeung 3D interior, sora adat jeung kavling fungsi nyata, ngan saukur kualitas luhur. Anjeun kudu méré eta hiji try.
Nu legendaris L-188 Electra anu flyable di panumpang jeung vérsi kapal barang. Loba textures sadia
Anjeun bisa sapatemon sababaraha masalah pintonan jeung DirectX10 diaktipkeun di FSX


text:
Diuk
Diuk nya éta birit sina cicing dina batu, taneuh, bangku, dadampar. Lemesna calik atawa linggih.[1]
Rupa-Rupa Diuk[édit | édit sumber]
- Andegléng : diuk ajeg tumaninah dina korsi. [2]
- Andeprok : emok rakep (awéwé).[2]
- Anjeucleu : diuk ngeunah-ngeunah di tempat nu rada luhur (dina tonggong munding, kuda,jst).[2]
- Campego : diuk sababaraha lilana kawas nu didagoan.[2]
- Candeluk : diuk sababaraha lilana kawas aya nu didagoan.[2]
- Cangogo atawa cingogo : nagog, peta saperti nu keur bubuang.[2]
- Émok : diuk awéwé, sukuna duananaditikelkeun semu ka gigir ditindihan ku dua pingping.[2]
- Nagog : cingogo.[2]
- Nangguey gado : diuk biasana ngan leungeun sabeulah dipaké nanggeuy gado, diuk nanggeuy gado biasana keur ngalamun atawa baringung pipikiran. [2]
- Ngabaheuhay : diuk nyangunjar bari suku direnggangkeun, biasana lantaran capé.[2]
- Ngabebengkong atawa ngalegeday : diuk lila rada semu bengkung, bari nganggur.[2]
- Nyanghunjar : diuk bari ngalonjorkeun suku sabeulah.[2]
- Nyanghunjar : diuk bari ngalonjorkeun suku duanana.[2]
- Lembar : diuk bari ngalonjorkeun suku duanana.[2]
- Nyangsaya : diuk bari nyarandékeun awak kana tempat nu disarandéan.[2]
- Sidengdang : diuk bari suku duanana dirumbaykeun (biasana diuk di imah panggung nu aya kolongan).[2]
- Sideuha : diuk emok atawa sila bari leungeun sabeulah dipaké nulak awak.[2]
- Sila : diuk bari nikelkeun suku duanana handapeun pingping nu didengkakkeun.[2]
Rup-rupa Sila[édit | édit sumber]
- Sila andekak : sila semu rubak, biasana bari nyanghareup kadaharan.[2]
- Sila ipis : sila ruabk, tuur anggang pisan tepi ka jébrag.[2]
- Sila mando : sila bari leungeun duanana aya di antara dua suku nu ditumpangkeun, awak biasana semu doyong ka hareup.[2]
- Sila tumpang : sila bari dampai suku duanana numpang dina pingping kénca katuhu.[2]
- Sila tutug : suku nu sabeulah sila, sedeng nu sabeulah deui ditutugkeun.[2]


text:
Rabu, 12 Juni 2013
Bengkung ngariung bongkok ngaronyok
Aya paribasa sunda ; "bengkung ngariung bongkok ngaronyok" anu hartina, nu kainget ku kuring, lamun aya masalah sakuduna dibereskeun ku cara rereongan, gotong royong. Ari sabenerna mah baheula kungsi ngobrolkeun jeung guru basa sunda basa keur smp, jenengannana hilap deui, cenah paribasa ieu teh nyindiran ka urang sunda nu embungeun ngalumbara ka jauhna neangan kahirupan sejen salian ti nu aya di wewengkon sunda. Naon sababna embung ngumbara? Lantaran kaayaan alam ki sunda nu sakitu camperenikna, rea ketan rea keton, gampang neangan pangupa jiwa. Nyaah pisan mun ditinggalkeun teh komo ngumbara ka luar nagara mah loba pikiran lantaran loba nu dipikainget.
Paribasa ieu sok disasaruakeun jeung paribasa jawa ; mangan ora mangan ngumpul nu hartina sakumaha susahna ge tetep kudu ngumpul ulah kamana mendi. Tapi sabenerna lain eta harti utamana mah, kumpul tetep kudu tapi lain nyaram liar indit-inditan kamana mendi dina harti ngumbara. Prak teangan elmu, teangan kahirupan nu leuwih hade nu leuwih jembar dimana wae ngan tetep kudu inget kana purwadaksina kudu inget kana asal gelar. Nya usahakeun kudu tetep ngalongokan ka bali geusan ngajadi. Longokan atuh paling henteu tiap lebaran, sataun sakali mah kudu ngahajakeun. Paling copelna ngado'akeun.
Komo lamun aya barang keneh barang titinggal kolot atawa masih loba keneh dulur ti sisi ti gigir. Ulah aya pikiran hayang ngajual jaar titinggal karuhun lantaran ngarasa kurang mangpaatna. Mun misalna aya pangaboga kebon teu kaurus lantaran jauh teuing ..... ah antepkeun wae ....... sina jadi leuweung deui oge leuwih hade leuwih utama leuwih mangpaat malah mah keur kahirupan warga nu darumuk di lembur. Ulah ieu mah boga tanah di lembur rek saeutik rek loba hayoh dijualan, euweuh wae kainget mangrupa panghargaan ka kolot nu ngawariskeun nu geus tisusut tidungdung hayang boga pakaya saeutik oge keur ngawaris ka anak. Leuwih hade dihibahkeun dibikeun kitu wae keur kapentingan ummat, bisa dipake keur nyieun mushola, bale warga atawa naon wae nu mangpaat keur kahirupan warga. Masing sakumaha hese beleke hirup di pangumbaraan wayahna ulah boga kereteg ngajualan pakaya warisan ti kolot. Atawa lamun ngarasa susah di pangumbaraan naon hesena atuh balik deui wae ka lembur garap tah pakaya kolot jadikeun mangpaat keur kulawarga. Poma ulah ngarasa gengsi.
Ngaku urang Sunda lain hartina sukuisme nu dikahareupkeun tapi sahenteuna boga rasa reueus geus jadi bagian tina salah sahiji bagian bangsa nu boga pamor. Ulah matak adigung adiguna lantaran jadi urang Sunda nepi ka nganggap handap ka sasama nu beda suku. Kalakuan ka sasama urang Sunda satemenna kudu sarua ka suku sejenna ge salaku manusa nu ngan saukur numpang hirup boh dimana boh dimendi. Kasadaran kitu teh kudu aya dina jero dada nu engkena baris bisa urang nitipkeun diri di lingkungan sabudeureun malah diusahakeun mun bisa mah jadi conto dina kahirupan sapopoe keur suku-suku nu sejenna. Conto nu hade sahade-hadena, ulah malah jadi bibit rurujit biang bancang pakewuh keur lingkungan. Ngerakeun.
Mun pareng boga kabisa omat ulah dijadikeun alat pikeun meres ngagunasika batur. Gunakeun elmu nu dipiboga keur ibadah. Insya Allah rejeki mah Allah SWT nu ngatur. Ulah pisan ngamangpaatkeun elmu keur kapentingan neangan rejeki gede saliwatan tapi engkena baris ngaleungitkeun kasempetan meunangkeun rejeki nu baris ngocor datang. Contona : boga elmu ngahadean radiator mobil, ulah sakali oge ngabobodo jalma nu datang boh tina harga jualna boh tina suku cadang nu diganti atawa jasa servisna. Kudu bener dina harti nu sabenerna. Inget ieu salah sahiji cara promosi oge. Mun urang bener, hasil gawena hade, tangtu jalma nu datang menerkeun radiator teh baris ngajak balad deui nu leuwih loba lantaran ngarasa sugema ku hadena gawe urang.
Langganan: Poskan Komentar (Atom)


text:
Rohde & Schwarz
Rohde & Schwarz (IPA: [ʁoːdə ʊnt ʃvaʁts] dina basa Jerman; pronunsiasi anglik [ɹoʊdə ənd ʃwɔ(ɹ)ts]) nyaéta hiji kelompok pausahaan bebas nu husus bagerak dina widang elektronika. R & S mangrupa panyadia solusi kasohor dina widang ngetes jeung ngukur, siaran, monitoring radio, jeung radiolocation, ogé komunikasi radio misi kritis. Ti saprak ngadegna leuwih ti 75 taun ka tukang, Rohde & Schwarz geus mibanda eksistensi global sarta jaringan layanan di leuwih ti 70 nagara. R & S boga kurang leuwih 7200 karyawan tur meunang revenue € 1.4 miliar dina taun buku samemehna. Puseur pausahaanana aya di Munich, Jerman.
Pausahaan ieu mimitina diadegkeun ku Dr. Hermann Schwarz jeung Dr. Lothar Rohde nu pinanggih nalika masih jadi mahasiswa salila diajar di Jena. Taun 1932 aranjeuna mimiti digawe bareng nyieun alat keur ngukur frekuensi nu presisi sarta ngadegkeun pausahaan taun 1933.
Pausahaan ieu meunang pangajen dina Technology & Engineering Emmy Award taun 2008 keur yasana dina ngamekarkeun sistim monitoring keur standar nu cocog pikeun transport stream ATSC & DVB.
Milestone tehnis[édit | édit sumber]
1933 Instrumen ukur Eropa munggaran keur keramik frekuensi luhur
1934 Ngamekarkeun alat ukur frekuensi tepi ka 750 MHz
1934 Ngamekarkeun pangirim gelombang pondok munggaran 1-kW
1935 Produksi alat ukur frekuensi tepi ka 3,000 MHz
1937 Produksi standar frekuensi taya tandinganana sadunya
1938 Jam kristal portabel munggaran sadunya
1949 Pangirim siaran sora FM VHF Eropa munggaran
1950 Analisis raramat vektor kalayan diagraf Zg
1955 Ngaladenan kaamanan udara - ngamekarkeun panimu arah radio NAP1
1957 Ngamekarkeun panarima gelombang pondok standar EK 07 nu kasohor
1964 Sistim monitoring noise lalu lintas udara Eropa munggaran keur Bandara Frankfurt
1967 Sistim tes IC otomatis Eropa munggaran
1974 Pangetes radio mobil munggaran nu dikadalikeun ku mikroprosesor
1975 Sistim munggaran di dunya keur ngamonitor kualitas sinyal TV
1979 Panimu arah radio pangakuratna di dunya keur monitoring lalu lintas kapal laut
1980 Sistim transmisi TV dua sora/steréo Eropa munggaran
1984 Prosesor munggaran keur setup tumbu gelombang pondok otomatis
1986 Wawanoh kana sistim data radio (radio data system,RDS) di Jerman
1986 Standar anyar keur analisis spektrum maké Spectrum Analyzer FSA
1990 Simulator sistim GSM minangka pangwanoh tehnis kana era digital radio mobil
1990 Sistim tes GSM kompak
1992 Sistim monitoring radio digital panggancangna
1993 Pangetes radio kompak munggaran kalayan simulasi stasion dasar
1995 Pakakas transmisi nu disadiakeun keur proyek pilot DAB panggedena sadunya


text:
Jasa Konsultan Bangunan dan Konstruksi bangunan. Selalu berinovasi dalam bidangnya. Berpengalaman dalam bidang low-rise, mid-rise dan high-rise. menerima jasa perencanaanm, perhitungan dan konstruksi: -rumah -ruko -hotel -pabrik -dan lain-lain memberikan solusi konstruksi secara lebih efisien. Beberapa Referensi dapat di lihat dalam gambar.
CAMAR INTERNATIONAL NETWORK BERDIRI TAHUN 1998 SEBAGAI PENDIDIK & PENYIAP TENAGA KERJA PROFESIONAL YANG TELAH BERPENGALAMAN SELAMA 18 TAHUN. HAMPIR 1500 ALUMNI KAMI TERSEBAR DI SELURUH KAPAL PESIAR INTERNATIONAL JUGA HOTEL DARAT DALAM & LUAR NEGERI. Camar International Network Membuka Peluang Kerja Untuk di Hotel Darat International &
15 Des 2016 Yups benar sekali, carpon adalah kepanjangan kata dari carita pondok. Nah apa itu carita pondok, carita pondok kalau dalam bahasa . Cerpen bahasa Sunda adalah salah satu cerpen dengan bahasa daerah yang masih sering kita jumpai di koran lokal Jawa Barat.Buku tersebut berisi banyak sekali humor-humor menarik dalam Bahasa Sunda. kalo mau belajar bahasa sunda, cek kamus sunda versi online ini aja http Nulis carpon, éséy jeung sajak dina basa Sunda. Karanganana dimuat deuih dina buku Sajak Sunda dalam Dua Bahasa, Kanagan (kumpulan carpon pinilih Carpon bahasa sunda kabayan. Untuk versi bahasa sunda dari carita sunda si kabayan.
Anjeunna nyipta karya sastra dina basa Sunda jeung basa Indonésia, sarta loba . dalam Keindonesiaan (1995); (id) Mimpi Masasilam (kumpulan carpon, . Carpon Bahasa Sunda Singkat - Info Terbaru, carpon atau carita pondok adalah salah satu karya sastra yang berbentuk tulisan. Kalau dalam bahasa Indonesia Carpon sama Untuk versi bahasa sunda dari carita Sunda si Kabayan ngala Nangka ini, silahkan anda mengunjungi : Baca juga carpon lainnya dikategori Carpon dan Bahasa Sunda.Carpon Bahasa Sunda Singkat - Info Terbaru, carpon atau carita pondok adalah salah satu karya sastra yang berbentuk tulisan. Kalau dalam bahasa Indonesia Carpon sama Kumpulan carpon basa sunda bodoran. sms lucu, teka Film-Film Hollywood Versi Bahasa Sunda; Anu Lolong Jeung Anu Gempor . Carpon Basa Sunda .
3 Mei 2016 Rubrik Carpon Tribun Jabar dalam Pandangan Mahasiswa (Studi pada Mahasiswa Cerpen bergaya bahasa Sunda yang disebut carpon.. Kumpulan Cerpen Bahasa Sunda terbaru hasil karya para sahabat cerpenmu, Puluhan ribu cerita pendek cerpen telah diterbitkan disini!Danau Toba versi Bahasa Sunda Diposkan oleh agnes maharani khodijah di 21.18 Selasa, 11 September 2012 Tugas Nerjemahkeun Carita.Kamus Bahasa Sunda-Indonesia - Translate - Terjemahan. Ketik saja kata yang Anda cari pada kotak.Cerpen bahasa sunda merupakan salah satu cerpen yang sangat baik untuk dibaca. Category: Pendidikan Tags: Carpon bahasa sunda singkat, Cerpen Bahasa Sunda, .
Pertama kali menulis sajak dan carpon dalam bahasa Sunda pada tahun 1976 ketika ia masih menjadi mahasiswa di IKIP Bandung. Selain menulis, sejak kecil . Carpon Bahasa Sunda Singkat - Info Terbaru, carpon atau carita pondok adalah salah satu karya sastra yang berbentuk tulisan. Dengan ditulis menggunakan bahasa sunda.Sesuai dengan judul dari artikel ini yaitu dongeng bahasa sunda, maka ceritanya juga harus berbahasa sunda. Ok, berikut cerita dongeng bahasa sunda sangkuriang :Di handap ieu koleksi pribadi carita pondok / carpon gaul versi bahasa indonesia. Dina waktos ieu sim kuring nuju milari koleksi carpon carita pondok dina bahasa sunda.DOWNLOAD Carpon basa Sunda . DISINI. Cerpen bahasa Sunda atau cerita pendek bahasa Sunda, sudah berkembang sejak lama di kesastraan Indonesia..
Tulisan ini akan mendekripsikan proses morfologis bahasa Sunda (afiksasi, reduplikasi, dan komposisi) carpon Halimun yang terdapat dalam kumpulan carpon . Carpon bahasa sunda singkat, Saung Panineungan Geus leuwih tilu kali leubaran eta saung can diteang deui tapi kamari nya leubaran ayeuna pisan kuring neang deui eta CERITA PENDEK BAHASA SUNDA-Bawang putih dan bawang lirik lagu cherry belle- love is you; lirik lagu dolly parton- you are; lirik lagu vierra-kesepian; go to candi Urang Sunda mangrupakeun salah sahiji séké sélér nu ngeusi utamana bagian kulon pulo Jawa, populasi kadua panglobana di Indonésia. Luyu jeung sajarahna, urang Versi HP; Cerita Lucu Banget; CeritaLucu.Gen22.net. Kumpulan Cerita Lucu Title: Cerita Lucu Sunda: Pasea Jeung Pamajikan Description: CeritaLucu.Gen22.net .
24 Jul 2015 ADEGAN WACANA PROSA FIKSI BASA SUNDA: Analisis Kohési, Konjungsi, jeung Kohérénsi Kumpulan Carpon Kanagan Jilid 1 dalam karya sastra, khususnya bentuk prosa fiksi bahasa Sunda masih jarang diteliti.. Cerita Lucu Si Kabayan Bahasa Sunda - Ngala Tutut Itulah judul dari kisah humor pendek dan singkat bikin ngakak terbaru yang akan coba admin arsipkan, untuk hiburan.kumpulan dongeng bahasa sunda A. Dongeng Mite Ratu Inten Déwata. Seueur nu nganggap yén carios Ratu Inten Déwata téh mung saukur dongéngan legénda wungkul, CUT NYA DIEN VERSI BAHASA SUNDA. BIOGRAFI BAHASA SUNDA. 7 tahun yang lalu CERPEN TENTANG FACEBOOK BAG.01. CATTHY DAN FACEBOOK. 7 tahun yang lalu Syairsembunyi's Blog.naskah drama bahasa. sunda si kabayan Naskah Drama Basa Sunda. Kabayan Ngala Nangka (edited by me) Drama sunda komedi untuk 5 orang..
Moesa yang memang dikenal juga sebagai seorang sastrawan Sunda terkemuka, kemudian Diarsipkan dari versi asli tanggal 7 Oct 2015 17:26:10 UTC.. Carpon bahasa sunda pendidikan. Contoh cerpen bahasa sunda singkat. Kumpulan carpon sunda pendek. Contoh carpon bahasa sunda. Contoh carpon basa sunda pendidikan.Dongeng legenda bahasa sunda sangkuriang dan Sampurasun, Ka sugri para wargi kisunda & urang sunda, mangga nyanggakeun ringkesan guaran simkuring ngeunaan makna Bahasa Sunda Kamis, 02 Juni 2011. Contoh Carpon Sunda. Bulan Wanci Sareupna. Bulan beuki pias di awang-awang. Ukur dibaturan ku tilu béntang anu tingkariceup.Kamus Indonesia Sunda, terjemahan kata dan kalimat dari bahasa indonesia ke sunda, dan dari bahasa sunda ke indonesia, Terjemahan Ke Sunda Halus, Sunda Kasar dan lainnya.
Mimiti daria ngarang sajak jeung carpon dina basa Sunda ti mimiti taun 1976 nalika masih kénéh jadi mahasiswa di IKIP Bandung tug nepi ka kiwari.. Untuk versi bahasa sunda dari carita Sunda si Kabayan ngala Nangka ini, silahkan anda mengunjungi : Baca juga carpon lainnya dikategori Carpon dan Bahasa Sunda.DONGENG1 Bahasa Sunda - Download as Word Doc (.doc), PDF File (.pdf), Text File (.txt) or read online. Bahasa Sunda tugas Dongeng Semoga berguna. Browse. Interests.Dilihat dari cara penulisan dan ejaan sepertinya penulis tdk faham dengan bahasa Sunda dan bisa jadi penulis bukan org Sunda. CUT NYA DIEN VERSI BAHASA SUNDA.Dongeng Bahasa Sunda Sasatoan, Kumpulan dongeng sunda anak, dongeng sunda. Dongeng adalah suatu cerita yang benar benar tidak terjadi yang sifatnya hanya untuk menghibur..
- Halaman ini diberdayakan oleh Google dan Bing! -


text:
1Tepikeun ku anjeun pangajaran anu sehat. 2Nu karolot, papatahan: Kudu rintih, asak jeujeuhan, make wibawa, mulus iman, nyaahan, jeung sabar. 3Kaum ibuna, papatahan: Kudu hirup sakumaha pantesna nu dipikolot, ulah upatan, ulah jadi budak inuman, kudu bisa mere pituah pupurieun, 4ngajar anu ngora sina nyaah ka salaki jeung ka anak, 5lantip, surti, jadi ibu rumah tangga anu utama, anu ngesto ka salaki, pikeun ngajaga supaya ulah aya anu ngagorengkeun kana pangandika Allah. 6Barudak ngorana kudu dididik sina harideng barisa mawa diri. 7Anjeun sorangan, kudu jadi picontoeun dina sagala hal. Mun ngawuruk, anjeun kudu jujur, enya-enya, 8basana sing ngaguluyur, ulah ngondang pibantaheun, sangkan nu niat ngalawan era sorangan tina teu manggih cawadeun ti anjeun. 9Anu karumawula, papatahan: Kudu nurut dina sagala rupa ka dunungan, ulah bantahan, 10ulah salingkuh, kudu beunang dipercaya salawasna, sagala pagaweanana kudu matak tambah jinungjungna ajaran Allah, Juru Salamet urang. 11Sabab Allah teh, geus maparin rahmat kasalametan ka sakumna manusa. 12Sih kurnia Mantenna teh ngandung pepeling, sangkan urang miceun lampah doraka jeung hawa napsu dunya; jaba ti eta, urang ge supaya nyaliksik diri, jujur, sopan, sarta ibadah dijaman kiwari; 13bari manteng kana pidatangeunana mangsaning rahayu, nya eta wanci ebrehna kamulyaan Allah jeung Juru Salamet urang Nu agung, Isa Al Masih. 14Anjeunna geus ngorbankeun salira ngabela urang, sangkan urang luput tina sagala nu jahat, ngajadi hiji umat anu geus disucikeun tina dosa, sarta rajin ngalampahkeun kahadean. 15Tah wurukkeun kitu. Dina mere sumanget jeung ngayakinkeun jelema, anjeun, sabisa-bisa kudu ngandung pangaruh; sangkan saha bae ge, ulah bisa ngajojore.
Copyright
Learn More


text:
Phil Selway
Philip James Selway nya éta drummer ti grup musik Radiohead anu gumelar tanggal 23 Méi 1967 di Abingdon, Oxfordshire, Inggris[1][2]. Kamampuhna dina maénkeun drum méré warna anu béda dina musik Radiohead[1]. Phil sataun leuwih ngora batan personil séjénna jeung réa jalma mikir yén Phil mah teu ramah kusabab mastakana anu botak[1]. Phil kungsi kuliah di Politéhnik Liverpool, anjeunna nyokot program studi basa Inggris jeung sajarah[1]. Pamajikan Phil ngaranna Kate, tina ieu hubungan, Phil boga tilu anak: Leo, Jamie, jeung Patrick (album Radiohead anu Kid A, Amnesiac, jeung Hail to the Thief didédikasikeun keur anak-anakna Phil)[1]. Phil jadi personil Radiohead nalika drum éléktrik Radiohead rusak[1].
Teu saperti Thom Yorke jeung Jonny Greenwood, Phil teu boga proyék di Luar[1]. Tapi ahir-ahir ieu Phil sering kolaborasi jeung artis-artis séjénna[1]. Phil geus boga rélasi jeung The Samaritans salaku personil, Phil ogé manggung jeung grup musik Dive (maret 2005) terus Phil ogé kungsi muncul dina pilem Harry Potterand the goblet of fire bareng jeung Jonny Greenwood katut Jarvis Cocker minangka anggota grup musik The Weird SIster dina éta pilem. Salian ti éta, Phil ogé boga album solo anu dujudulan Familial[3]. Ieu album dirilis taun 2010 ku label rekaman Bella Union[3].
Référénsi[édit | édit sumber]
- ↑ a b c d e f g h (en)[Biografi Phil Selway] (diaksés tanggal 18 Nopémber 2011)
- ↑ (en)[trivia - Phil Selway] (diaksés tanggal 18 Nopémber 2011)
- ↑ a b (en)[Album soslo] (diaksés tanggal 20 Nopémber 2011)


text:
Sangu
Sangu nyaéta béas (atawa sakapeung serealia séjén) anu geus dikulub (sarta diseupan). Prosés ngulub béas dipikawanoh ogé minangka 'tim'. Nyeupan diperlukeun pikeun ngabangkitkeun aroma sangu sarta leuwih ngabeyékeun tapi tetep kajaga konsistensina. Lamun nyieun sangu make cai loba nalika prosés ngulubna baris ngahasilkeun bubur.
Kelir sangu anu geus asak beda-beda gumantung kana jenis béas anu dipaké. Umumna, kelir sangu nyaéta bodas lamun béas anu dipaké boga warna bodas. Béas beureum atawa béas hideung baris ngahasilkeun kelir sangu anu sarupa jeung kelir béasna. Kandungan amilosa anu saeutik dina pati béas baris ngahasilkeun sangu anu condong leuwih transparan sarta lengket. Ketan, anu patina ngan ngandung saeutik amilosa sarta ampir kabéhanana mangrupa amilopektin, ngabogaan sipat sarupaning éta. Béas Jepang (japonica) pikeun sushi ngandung kadar amilosa kira-kira 12-15%, ku kituna sanguna leuwih lengket batan sangu anu dikonsumsi di Asia Tropika anu kadar amilosana kira-kira 20%. Umumna, béas kalawan kadar amilosa leuwih ti 24% baris ngahasilkeun sangu anu 'béar' (henteu leket, teuas, sarta gampang papisah).
Sangu didahar ku kalolobaan nu nyicingan Asia minangka sumber karbohidrat utama dina menu sapopoé. Sangu minangka kadaharan poko biasana disuguhkeun babarengan jeung deungeunna keur ngalengkepan rasa sarta ogé ngalengkepan kaperluan giji hiji jalma. Sangu bisa dikokolakeun deui babarengan jeung bahan kadaharan séjén jadi pasakan anyar, kawas dina sangu goréng, sangu konéng atawa sangu kabuli.


text:
E1
E1 atawa sirkuit E-1 (basa Inggris: E-carrier) nyaéta ngaran format pangiriman (transmisi) digital nu maké 30 kanal sora digital nu lajuna 2,048 mégabit pér detik. E1 mangrupa standar anu dipaké di Éropah jeung Indonésia. Standar E1 ieu satara jeung standar T1 anu dipaké di Amérika, nu ngagunakeun 24 kanal sora digital kalawan laju 1,554 mégabit pér detik.
Saluran atawa jalur (kanal) ieu ngawangun saluran telepon husus sarta dipaké munggaran pikeun sambungan trunk antara sentral-séntral telepon, tapi ayeuna geus réa diséwakeun ku pausahaan telekomunikasi pikeun jalur komunikasi data.